27/09/2021 3796 جار خوێندراوه‌ته‌وه\nکۆمسیۆنی باڵای هەڵبژاردنەکانی عێراق لەبارەی پێدانی پاداشتی دارایی لەلایەن حکومەتەوە بەوانەی لەڕۆژانی داهاتودا کارتی دەنگدان وەردەگرنەوە ڕونکردنەوە ده‌دات، به‌رپرسێكى كۆمسیۆنه‌كه‌ش ده‌ڵێت:"حكومه‌ت بڕى پاره‌كه دیاریده‌كات".\nعیماد جەمیل ئەندامی تیمی ڕاگەیاندنی کۆمسیۆنى باڵاى هه‌ڵبژاردنه‌كانى عێراق ئاشكرایكرد، بڕی ئەو پارەیەی لەبەرامبەر وەرگرتنەوەی کارتی دەنگدان بەهاوڵاتیان دەدرێت لەلایەن حکومەتەوە دیاریدەکرێت.\nده‌شڵێت:"ئەو سیستەمە تاوەکو شەشی مانگی داهاتوو، واتە دوو ڕۆژ پێش بەڕێوەچونی دەنگدانی تایبەت‌و چوار ڕۆژیش پێش دەنگدانی گشتیی کاری پێدەکرێت".\nبه‌وته‌ى به‌رپرسه‌كه‌ى كۆمسیۆن، ژمارەی ئەو کارتانەى تائێستا وەرنەگیراونەتەوە نزیكه‌ى دوو ملیۆن‌و 663 هەزارو 675 کارتە.\nبه‌گوێره‌ى ئه‌و زانیاریانه‌ى له‌كۆمسیۆنى باڵاى هه‌ڵبژاردنه‌كانه‌وه ئاشكراكراون، حکومەتی عێراق بڕیاریداوە پاداشتێکی دارایی بۆ هەموو ئەوکەسانە تەرخانبکات کە پێش بەڕێوەچونی هەڵبژاردنەکان کارتی دەنگدانەکەی وەردەگرێتەوە، ئەوەش وەک هاندانێک بۆئەوەی هاوڵاتیان بەشداریی پرۆسەی دەنگدان بکەن کە وابڕیارە لە10ی مانگی داهاتودا بەڕێوەبچێت.\nلای خۆیشیەوە دادوەر جەلیل عەدنان خەڵەف سەرۆکی ئەنجومەنی کۆمسیاران لەڕاگه‌یه‌نراوێكدا ئاشكرایكردوه، حکومەت پاداشتی دارایی هەموو ئەو دەنگدەرانە دەکات کە کارتی دەنگدانەکەی لەناوەندەکانی دەنگدان وەردەگرێتەوە تاوەکو بتوانێت بەشداریی پرۆسەی دەنگدان بکات.\nبه‌وته‌ى دادوه‌ره‌كه‌ى كۆمسیۆن، "وادەی داخستنی ڕادەستکردنەوەی کارتەکان نزیکبۆتەوەو دواتر دەگوازرێنەوە بۆ نوسینگەی نیشتیمانیی لەبەغدا".


سوپاسنامەی بنەماڵەی مەجنوون جاوید\nوەک ئاگادارن لە ماوەی چەند ڕۆژی ڕابردوو دا دایکی خۆشەویستمان بە هۆی نەخۆشی کۆچی دوایی کرد و بەو کۆستە لەنەکاوەی هەموومانی تاساند. دوابەدوای بڵاو بوونەوەی هەواڵەکە دۆستان و ئاشنایان و خزمان و هاورێیانی ئازیزم لە ڕێگای جۆراوجۆرەوە پەیوەندیان پێوە گرتین\nسپاسنامەی بنەمالەی خاتوو مینا عەبدوڵڵا پووری\nدۆستان ئاشنایان ، خزمانی خۆشەویست ، هەر وەک خۆتان ئاگاداری لە دەست دانی یەکێک لە خۆشەیستەکانمان بوون، لەم ماوەیەدا ئازاریکی زۆر و خەمیکی ناخۆش بوو بە میوانمان. بەتایبەت لە دوورە وەلات بۆ ئیمە بۆتە مایەی زیاتر لە ئەندامانی بنەمالە کەمان لە ناو خۆی وەلات.\nگەنجێکی کوردی ڕۆژهەڵاتی کوردستان بە ناوی جوانرۆ ولدبێگی بوو بەخوێندکاری نموونەی لە سوئێد\nوەڵاتی سوئێد یەکێک لەو وڵاتانەیە کە پەنابەرێکی زۆری لە هەموو نەتەوەکان لێدەژی و یەکێک لەو نەتەوانەش نەتەوەی کوردە، رێژەی خوێندکاران بە گشتی و خوێندکارانی کورد بە تایبەتی لە خوێندنگا جیاجیاکانی سوئێد کە خەریکی خوێندن و خۆ پێگەیاندن\nسوپاسنامەی بنەماڵەی خوالێخۆشبوو کاک حەسەن حەسەن‌پوور\nدوابەدوای کۆچی دوایی باوکی ئازیزمان لە شاری سەردەشت، هەموومان خەفەتبار و پەشێو و غەمبار بووین، چەند کاتژمێرێک دوای کۆچی دوایی باوکمان لە لایەن خزم و دۆست و ئاشنایانی خۆمان و بنەماڵەکەمانەوە لە ڕێگای دوور و نزیکەوە ئامێزی هاودەردی و هاوخەمی\nبۆ كۆچی سووری ئه‌وین بانه‌یی. ئەحمەد مەکڵاوەیی\nئاگاداری بەخاک سپاردنی و کۆری پرسەی خاتوو بەسێ تەڵایی هاوسەری کاک مەلا رەسووڵ پێشنماز\nئه‌وینی جوانه مه‌رگ. نووسین: ئایه‌ت مرادی فه‌ر\nموهه‌ندیس ره‌زا خه‌یاتی قه‌ت له‌یاد ناچێ ، به‌ڵام... ئەحمەد مەکڵاوەیی\nمەهەندیس خەیاتی شەپۆلەکانی رادیۆی دەکردە چەکی بەرگری پێشمەرگەی هەتا شەری ئازادی پێبکەن. ئەحمەد شێربەگی\nچه‌ند چركه‌یك له گه‌ڵ ته‌رمی شێركۆ. ئه‌حمه‌د مه‌كڵاوه‌یی،\nسوپاسنامەیەک لە لایەن بنەماڵەی مەلا محەممەد ئەمینی یەوە\nڕۆژنامه‌ی کوردستان ژمارە ٧٢٩ لە ژێر چاپ هاته‌ده‌ر.\nماڵپەری چنوور کلینیک بۆ کاری چاندنەوەی قژ و موو\nشێعری : پیرە هەڵۆ. سواره ئیلخانی زاده\nبەرنامەیەکی دێکۆمێنتاری لە سەر چۆنیەتی تیرۆری شەهید دوکتور سادق شەرەفکەندی و هاورێیانی لە بێرلین


2019-11-01 [04:07 AM]\nلە بیست و هەشتی مانگی ئابی ڕابردوودا ژمارەیەك لە كەسایەتی و هاووڵاتیانی شاری بەسڕا سەردانی سەرۆك بارزانیان كرد. پێشتریش شاندی خەڵكی پارێزگاكانی باشووری عێراق سەردانی سەرۆك بارزانیان كردبوو. ئەوان گلەیی زۆریان لە نەبوونی خەدەمات و گوزەرانی خەراپی خەڵكی هەبوو. سەیر لەوەدا بوو بەسڕا كە دەوڵەمەندترین شاری جیهانە ئاوی خواردنەوەی بۆ دانیشتوانی نەبوو. ئەوان زۆر بە ڕوونی باسیان دەكرد كە خەڵكی باشووری عێراق چیتر تەحەمولی نەماوە.\nخۆ هاووڵاتیانی باشوور لە هەڵبژاردنەكانی پێشوودا پەیامیان بە دەستەڵاتدارانی عێراق دا. كەمترین ڕێژەی بەشداربوون تۆمار كرابوو و لە هەندێ شوێن لە 11% تێپەڕی نەكردووە. لەم بەشدارییە كەمە ڕا پێشبینیی ئەوە دەكرا كە ڕۆژێك بێت باشوور و بەغدا بەسەر سیستەمی سیاسی تاییفییەكەی عێراقدا بتەقنەوە.\nكە ڕژێمی پێشوو ڕووخا، بڕیار وا بوو عێراقی نوێ عێراقی فیدڕاڵی دیموكراتی بێت و تێیدا هەموو لایەك مافی پارێزراو بێت و دەستووریش حاكم بێت. بەڵام بینیمان لە بری ئەوە دەرگەی تۆڵەسەندنەوە لە سووننە و بێبەشكردنی كورد و پێشێلكردنی دەستوور كرایەوە و سیستەمێكی هەتا سەر ئێسقان فاسید و تاییفی خرایە سەر پێ و عێراق بووە شوێنی دەستێوەردانی دەرەكی و تەڕاتێنی بەرژەوەندیی بیانییەكان.\nئەو ناڕەزایی و گرژییەی ئێستا لەناو شەقامی شیعەدا هەیە دە ساڵ بەر لە ئێستا لەناو شەقامی سووننەدا هەبوو كە بە هاتنی داعش شێوەكەی گۆڕا و دواجار بە ئاوارەبوون و ماڵوێرانی و ڕووخانی ئیرادەی سیاسیی سووننە كۆتایی هات و حەشد بوو بە حاكمی موتڵەقی جیۆگرافیای سووننە.\nهەر لە سەرەتاوە كورد كێشەی لەگەڵ عێراقی نوێدا هەبوو. دەستوور پێشێل كرا و چارەنووسی ماددەی 140 بە نادیاری مایەوە. كار گەییشتە ئەوەی دەستەڵاتدارانی بەغدا قووتی خەڵكی كوردستانیان بڕی. لووتكەی ناڕەزایەتیی كوردستان لە عێراقی نوێدا خۆی لە ڕیفراندۆمی سەربەخۆیی دیتەوە. لە بری گوێگرتن لەو ناڕەزایەتییە ڕەوایە، عەبادی بە حەماقەت و كەلەرقی وەڵامی دایەوە و بۆ ڕێگەگرتن لە ڕیفراندۆم پشتی بە گەلەكۆمەكێی ئیقلیمی و ناپاكی هەندێ كورد بەست.\nعێراقی نوێی فاسیدی تاییفی ڕێگەی سەركوتكاری بۆ ناڕەزایەتیی كورد و سووننە گرتەبەر. ئێستا شەقامی شیعە لە چەشنی كورد و سووننە لە عێراقە فاسیدە تاییفییەكە ناڕازییە. لە ڕاستیدا ئەوەی لە باشوور دەگوزەرێ ڕیفراندۆمی هاووڵاتیانی شیعەیە بەڵام بەشێوەیەكی جیاواز لە كورد. ئەوانیش وەك كورد و سووننە تەنگیان پێ هەڵچنراوە و ناتوان چیتر بەرگە بگرن. چیتر قسەی خۆش و نمایشەكانی موقتەدا و پەیامەكانی مەرجەعییەت و قسەی پاڵەوانانی سەركوتكردنی سووننە و كورد شەقامی شیعی هێور ناكاتەوە. دەستێوەردانی دەرەكی و كۆدەتا و زەبروزەنگیش دادی ئەوانە نادات كە پازدە ساڵە دەستیان لە خەراپەكاری و گەندەڵی و تایفەگەریدا هەبووە.\nعێراقی نوێ پێویستی بە سەرلەنوێ داڕشتنەوەیە. داڕشتنەوەیەك كە وەڵامێكی واقعیانە و ڕاست و دروستی یاخیبوونی سووننەكان و ڕیفراندۆمی كوردستان و شۆڕشی شەقامی شیعە بداتەوە. ئەگەر هەر دەستكارییەك لە سیستەمی سیاسی و دەستووردا بكرێت پێویستە لە بەرژەوەندیی كورد و سووننە و شیعەدا بێت. هەر سێ پێكهاتە ئازار دراون و ناڕازین. ئەگەر هەوڵ بدرێت لەسەر حیسابی پێكهاتەیەك خەڵكی تر ڕازی بكرێت ئەوە عێراق دەگەڕێتەوە چوارگۆشەی یەكەم و ئەم سووڕە بێكۆتاییە بەردەوام دەبێت.


ژمارەی رۆژانەی توشبون بە ڤایرۆسی کۆرۆنا لەم هەفتەیەدا بەرزبوەتەوە - هيوای کۆرد\nHome » هەواڵ » جێهان » ژمارەی رۆژانەی توشبون بە ڤایرۆسی کۆرۆنا لەم هەفتەیەدا بەرزبوەتەوە\nin جێهان, کۆمەڵایەتی, هەواڵ 08/08/2020\t0\nبەگوێرەی ئامارە جیهانییەکان ژمارەی رۆژانەی توشبون بە ڤایرۆسی کۆرۆنا لەم هەفتەیەدا بەرزبوەتەوە، هەروەها تێکڕای توشبوانی پەتاکەش لە جیهاندا گەیشتە زیاتر 19 ملیۆن و 546 هەزار کەس.\nبەگوێرەی ئامارە جیهانییەکان، تێکڕای توشبوانی کۆرۆنا تا کاتژمێر 8:30 خولەکی بەرەبەیانی ئەمڕۆ شەممە گەیشتوەتە 19 ملیۆن و 546 هەزار و 748 کەس، لەو ژمارەیەش 12 ملیۆن و 547 هەزار و 767 توشبو چاکبونەتەوە و 724 هەزار و 123 توشبوش گیانیانلەدەستداوە.\nلەسەر ئاستی وڵاتانی جیهان، ویلایەتە یەكگرتوەكانی ئەمریكا لە پلەی یەكەم دێت، كە تیایدا 5 ملیۆن و 95 هەزار و 524 كەس توشی كۆرۆنا بون، لەو ژمارەیەش 164 هەزار و 94 کەس گیانیانلەدەستداوە و 2 ملیۆن و 616 هەزار و 967 کەسیش چاکبونەتەوە.\nلەسەر ئاستی وڵاتانی ئەوروپاش ئیسپانیا بە پلەی یەکەم دێت لە روی بەرزی ژمارەی توشبوان و تا ئێستا 361 هەزار و 442 توشبو لە وڵاتەدا تۆمارکراون، لەسەر ئاستی وڵاتانی رۆژهەڵاتی ناوەڕاستیش تورکیا بە تۆمارکردنی 322 هەزار و 567 توشبوی کۆرۆنا زۆرترین کاریگەریی ئەو پەتایەی تیادا دەرکەوتوە.\nئەمریكا ئیسپانیا کۆرۆنا\t2020-08-08\nTagged with: ئەمریكا ئیسپانیا کۆرۆنا


خاوه‌ن كێڵگه په‌له‌وه‌ریه‌كانی سلێمانی: بەهۆی بەردەوام دابەزینی مریشك ناچارین كێڵگەكانمان دابخەین\nخاوەن كێڵگەكانی پەلەوەر هەڕەشەی ڕاگرتنی بەرهەمهێنانی مریشك دەكەن لە سلێمانی و ده‌ڵێن، بەهۆی بەردەوام دابەزینی مریشك ناچارن كێڵگەكان دابخەن و بەرهەمی مریشك رابگرن.\nئاوێنه: ئەمڕۆ شەممه ٦\_٧\_٢٠١٩ نازم عەبدوڵا جێگری سەرۆكی كۆمەڵەی كێڵگە پەلەوەرییەكانی سلێمانی راگەیاند، ''بەهۆی بەردەوامی هاوردەكردنی مریشك لە دەرەوە بۆ ناوخۆی هەرێم و گرنگی نەدان بە بەرهەمی ناوخۆ، تووشی گرفتی گەورە بووین و زیانێكی زۆرمان كردووە و كەس بەدەم داواكارییەكانمان نایەت''.\nروونی كردەوە كە بەهۆی كەمتەرخەمی لایەنی پێوەندیدار هەڵوێست وەردەگرین و بەرهەمهێنانی مریشك رادەگرین لە سلێمانی، چونكە ناكرێت بەردەوام لە زیاندا بین لەكاتێكدا كێڵگە پەلەوەرییەكان بڕێكی زۆر لە پێویستی مریشك دەخەنە بازاڕەوە، ئەگەر ڕێكخستنەوە هەبێت دەتوانین مریشك هەناردەی دەرەوە بكەین.\nوتیشی، تەواوی كێڵگە پەلەوەرییەكانی سلێمانی كە زیاتر لە هەزار و 200 هۆڵی بەرهەمهێنانی مریشكن لە سنوورەكە، بەرهەمهێنانی مریشك بۆ ماوەیەك رادەگرین بۆ ئەوەی لایەنی پێوەندیدار بزانێت ئێمە لە دۆخێكی خراپداین و خاوەن كێڵگەكان سەرجەمیان ئامادەییان دەربڕیوە بۆ راگرتن و ناكرێت بە زیانكردن لە خۆمان هەر بەردەوام بین.\nپێشتریش کۆمەڵەی کێڵگە پەلەوەریەکان به‌یانامه‌یه‌ك ئاراسته‌ی پەرلەمانی کوردستان و حکومەتی ھەرێم و لایەنە پەیوەندیدارەکان كرد كه تیایدا كۆمه‌ڵێك داواكاری هه‌بوو كه بریتی بوون له 'دیاریکردنی نرخی مریشك، ڕێگریکردن یان زیادکردنی گومرگ لەسەر بەرھەمی مریشکی بەستوو، ھەرزانکردنی عەلەف و ئازادکردنی ھاوردەکردنی لەووڵاتانەوە، دانانی لیژنەی چاودێری لەسەر ھاوردەکارانی عەلەف و دەرمان، پشتیوانیکردن و بازارکردنەوە بۆ بەرھەمی ناوخۆی''.\n"به‌غدا موچه‌ی فه‌رمانبه‌رانی هه‌رێمی ناردووه"\nسكرتێری ئەنجومەنی وەزیران: پڕۆژەیاسای چاكسازیی هەنگا...\nپه‌رله‌مانتارێکی پارتی: حکومەتی هەرێم لە هەوڵدایە بۆ...


سپای پاسدارانی ئێران هەڕەشە لە ئەمریكا دەكات – زاگرۆس پۆست\nماڵەوە / ئێران / سپای پاسدارانی ئێران هەڕەشە لە ئەمریكا دەكات\nسپای پاسدارانی ئێران هەڕەشە لە ئەمریكا دەكات\nیه‌ك شه‌ممه 2 تشرینی دووه‌م 2014\tئێران, هەواڵ 45 جار خوێنراوه‌ته‌وه\nعەلی فەدەوی فەرماندەی چەكدارە دەریاییەكانی سپای پاسدارانی كۆماری ئیسلامی، لە بەرنامەیەكی تەلەفیزیۆنیدا رایگەیاند، یەكێك لە بەرنامەكانی سپای پاسداران دەركردنی هێزەكانی ئەمریكا لە “كەنداو”ە.\nبە پێی راپۆرتی هەواڵنێریی حكومەتی فارس، رۆژی شەممە 10ی مانگی خەزەڵوەر عەلی فەدەوی لە بەرنامەیەكی دێكۆمێنتاری بە ناوی “بەرانبەركێ لەگەڵ شەیتان” كە لە كاناڵی “سورەیا (پریا)” بڵاو بووەتەوە، باسی لەوە كردووە كە ئێمە بەرنامەمان بۆ دەركردنی ئەمریكا لە كەنداو هەیە و ئەگەر ئەمریكا ناوە فڕۆكە هەڵگرەكانی نەگێڕێتەوە بۆ وڵاتەكەی ئێمە دەتوانین لە هەر 50 چركەدا یەك دانەیان تێكبشكێنین.\nئەمریكا لە ساڵی 2003 زایینیەوە لە ئاوەكانی كەنداو بە شناوەرەكانی خۆی گەشت لێ دەدات و ئەو فەرماندەیەی سپای پاسدارانی ئێرانیش ئیدعای كردووە كە، ئێمە سنووری دەریایی ئەمریكامان لەم ناوچەیە تێكشكاندووە و لە نزیك شناوەرەكانی ئەمریكا هاتوچۆ دەكەین.\nلەو بەرنامە دێكۆمێنتاریە وێنەگەڵێك لە تێكهەڵچوونی چەكدارانی ئێران و ئەمریكا لە كەنداو تایبەت بە ساڵی 66 و هێرشی چەكدارانی ئێران بۆ سەر كەشتی نەوتهەڵگری “ریجتۆن” بڵاو بووەتەوە.\nبە پێی ئەو راپۆرتە لە رێكەوتی ژوئیەی ساڵی 1987ی زایینی، نەوتهەڵگری كوەیتی “ئەلڕكارە” كە لە ژێر ناوی “بریجتۆن” و بە پشتیوانی ناوگانەكانی ئەمریكا لە كەنداو خەریكی رۆیشتن بوو، بە هۆی تەقینەوەی “مین”ێكی ئێرانی تووشی خەسار بوو و لە 15 ئاگۆستی هەر ئەو ساڵەدا تانكرێكی ئەمریكایی بە ناوی “سی ئایل سیتی”لە حاڵی وەستان لە كەنارەكانی كوەیت بوو، كەوتە بەر پەلاماری موشەكێكی ئێرانی بە ناوی “كرمی ئاورێشم”. ئەمریكاش بە لەنێوبردنی 2 سەكۆی نەوتیی ئێران بە ناوەكانی “سەلمان و سیری” وەڵامی موشەك هاویشتنەكەی كۆماری ئیسلامی دایەوە و لە 21ی سێپتامبری هەر ئەو ساڵەدا ئەمریكا كەشتیەكی ئێرانی بە ناوی “ئەرج” كە خەریكی دانانی مینی دەریایی بوو، تێكشكاند.


ژماره‌ى کوژراوانى هێرشه‌کانى سریلانکا گه‌یشته ٢٠٧ که‌س\nئه‌مڕۆ یه‌کشه‌ممه زنجیره ته‌قینه‌وه‌یه‌ک ژماره‌یه‌ک کڵێسا و هۆتێل-یان له شارى کۆڵۆمبۆ پایته‌ختى سریلانکا کرده ئامانج و به‌پێى نوێترین ئامار که له لایه‌ن سه‌رچاوه پزیشکییه‌کانه‌وه بڵاوکراوه‌ته‌وه، له ئاکامى ته‌قینه‌وه‌کاندا، تا ئێستا ٢٠٧ که‌س کوژراون.\nئه‌مڕۆ به‌یانى زنجیره‌یه‌ک ته‌قینه‌وه له سێ کلێسا و ژماره‌یه‌ک هۆتێل له شارى کۆلۆمبۆى پایته‌ختى سریلانکا روویدا.\nپۆلیسى سریلانکا رایگه‌یاند که له ئه‌نجامى ئه‌م ته‌قینه‌وانه ٢٠٧ که‌س گیانیان له‌ده‌ستداوه و ٤٥٠ که‌سیش برینداربوون.\nوه‌زیرى به‌رگریى سریلانکا، روان ویجیواردێنا له لێدوانێکیدا بۆ رۆژنامه‌نووسان رایگه‌یاند که "هێرشه تیرۆریستییه‌که له‌لایه‌ن توندڕه‌وه‌کا" ئه‌نجامدراوه.\nله‌لایه‌کى دیکه‌ش، سه‌رۆکوه‌زیرانى سریلانکا، رانیل ویکرێمێسینگ باسى له نیگه‌رانى خۆى له ناسه‌قامگیرى و ئابوورى وڵات به‌هۆى توندوتیژییه‌وه کرد و رایگه‌یاند که بۆ وه‌ڵامدانه‌وه‌ى هێرشبه‌ران رێنمایى پێویست به گشت یه‌که‌کانى به‌رگرى و هێزه په‌یوه‌ندیداره‌کان ده‌که‌ن.\nبه‌م هۆیه‌وه حکوومه‌تى سریلانکا، دواى ته‌قینه‌وه‌کانى کۆڵۆمبۆ، قه‌ده‌غه‌کردنى هاتوچۆى تا ئێواره‌ى رۆژى سێشه‌ممه راگه‌یاند.\nهاوکات ژماره‌ى ئه‌و گومانلێکراوانه‌ى په‌یوه‌ندیدار به هێرشه تیرۆریستییه‌کانى سریلانکاوه ده‌ستگیرکراون، گه‌یشته حه‌وت که‌س.\nله‌لایه‌کى دیکه‌ش وه‌زیرى ده‌ره‌وه‌ى تورکیا، مه‌ولود چاوشئۆغڵو له‌باره‌ى ئه‌و هێرشه تیرۆریستیانه گوتی:"ئه‌و په‌لاماره تیرۆریستییه‌ى (سریلانکا) مرۆڤه بێتاوانه‌کانى له کڵێسا و میوانخانه‌کاندا کردووه‌ته ئامانج، به‌نه‌فره‌ت ده‌که‌م".\nله چه‌ند هێرشێکى جیاواز بۆ سه‌ر کڵێسا و چه‌ند هۆتێلێکى سریلانگا، ٢٠٧ که‌س گیانیان له‌ده‌ستدا و ٤٥٠ که‌سیش برینداربوون.


ئایە کاتى ئەوەهاتوە سنورى وڵاتە عەرەبیەکان گۆڕانى بەسەردابێت؟\n27/12/2020 1151 جار خوێندراوه‌ته‌وه\nبەشێوەیەکى پراکتیکى دەستکراوە بەچاوخشاندنەوە بەسنورى وڵاتە عەرەبیەکاندا، بەڵام تەنها ئه‌و پرسیارە ماوە، ئەویش: ئەو وڵاتانە کامانەن، کەى سنورەکانیان دەگۆڕدرێن؟\nدەمەوێ ئەو وتارە بهێنمەوە یاد کە ئەفسەرى خانەنشین لەهەواڵگرى سەربازى ئەمریکى (رالف بیترز) لەساڵى ٢٠٠٦ بڵاویکردەوە بەناونیشانى "سنورى خوێناوى"، لەگۆڤارى هێزە چەکدارەکانى ئەمریکا، تیایدا ئەو بیرۆکەیەى خستەڕوو کە ئاشتى سەرتاسەرى لەڕۆژهەڵاتى ناوەڕاست هەرگیز بەدینایەت؛ ئەگەربێت‌و سنورەکەى ئێستاى گۆڕانکارى بەسەردانەیەت.\nبیترز لەوتارەکەیدا، داخى بۆ ئەوە خواردوە کە ئەمریکا هەلى ئەوەى لەدەستداوە لەکاتى داگیرکردنى عێراقدا هاوکارى کوردەکانى نەکرد بۆ ئەوەى بەسەر ستەمدا زاڵبن‌و دەوڵەتى سەربەخۆییان هەبێت‌و پێشنیارى دابەشکردنى ئەو وڵاتەیکرد بۆ سێ بەش، لەبۆچونى ئەودا پێویستبوو؛ یەکسەر کوردەکانى ئێران‌و سوریاش بچنە پاڵیان لەو دەوڵەتە سەربەخۆیەدا.\nهەر بەگوێرەى قسەى ناوبراو، دەکرا سونەکانى عێراق لەگەڵ سوریەکاندا یەکیان بگرتایەو شیعەکانى عێراقیش لەگەڵ شیعە ئێرانیەکانى سەر خاکى سعودیەدا بوبان بەیەک، سەرەڕاى ئەوەش، هەڵوەشانەوەى ژمارەیەک لەدەوڵەتۆکەکان‌و شازشکردن لەبەشێک لەزەویەکانى بۆ ئوردن‌و یەمەن.\nبەمشێوەیە نەخشەکە دەستیپێکرد کە گۆڕانکاریە پێشنیارکراوەکان لەخۆدەگرێت:\nمن بڕوام وانییە ڕالف بێترز لەسادەییدا بوبێت بۆ ئەوەى هەست بەهەوڵى گۆڕانى واقیع نەکات تاکو لەگەڵ نەخشەکەیدا هاوتەریب بێت‌و نەبێتە مایەى ڕۆژهەڵاتێکى ئاشتى‌و سەقامگیر، بەڵکو بۆ ڕۆژهەڵاتێکى چۆڵ لەهاوڵاتیەکانى، بەڵام پرسیارە گرنگەکە ئەوەیە، ئایە ئەمە بۆچونى تایبەتى خۆیەتى یاخود یان خستنەڕوى پلانەکانى دامەزراوەى ئەمریکیە سەبارەت بەڕۆژهەڵاتى ناوەڕاست؟ لێرەدا دەگەڕێمەوە بۆ دەستپێشخەرى سەرۆکى پێشوترى ئەمریکا دەربارەى ڕۆژهەڵاتى ناوەڕاست، ئەوەشى بەدوایداهات لەڕاپەڕین‌و شۆڕشەکان‌و کارە تێکدەرەکان‌و جەنگى ناوخۆ لەبەهارى عەرەبیدا بەپشتیوانى ئەمریکا، ئایە پشتیوانى کوردەکانى سوریاو دەستپێشخەرى تره‌مپ بۆ فراوانکردنى سنورى ئیسرائیل بەشێکە لەم پلانە؟\nپرۆسەى چاوخشاندنەوە بەسنورى ڕەسمى وڵاتە عەرەبیەکاندا بەشێوەیەک لەشێوەکان لەسەردەمى سەرۆک تره‌مپەوە بەپراکتیکى دەستیپێکردوەو ناشوەستێنرێ، لەگەڵ ئەوەدا، دیارە ئاماژەکانى دوپاتکردنەوەى بیترز ئەوە دەسەلمێنێ هەر بەڕاستى زۆربەى سنورەکانى ڕۆژهەڵاتى ناوەڕاست دروستکراون‌و بوارێکى زۆرى تێدایە بۆ دروستبونى ململانێکان.\nهەروەها سروشتى فرەجۆریە نەتەوەییەکانى دەوڵەت خۆى لەخۆیدا نابێتە مایەى شکستهێنانى‌و پێویستى بەوەش نییە بگاتە ئاستى ململانێ، بەتایبەتى ئەگەر دەوڵەتەکە لەڕوى ئابوریەوە گەشاوەبێت‌و سەرجەم دانیشتوانەکەى ئاسودەبن، بەڵام ڕودانى کارەساتێکى ئابورى، یان لاوازیى‌و ونبونى حکومەتى ناوەندى، وەک ئەوەى لەساڵى ١٩١٧ بەسەر ئیمپراتۆریەتى ڕوسیدا هات، یان بوە هۆى هەڵوەشانەوەى یەکێتى سۆڤیەت لەساڵى ١٩٩١؛ ئەمانە وا دەکات بەشێوەیەکى ئاسایى کۆمەڵە ئیتنى‌و تائیفیەکان جۆرێک لەکیانى ئابورى ئیدارى بۆخۆیان دروستبکەن، پاشان بتوانن لەسەر شێوەى دەستەى دەوڵەتى سەربەخۆ پێکبهێنرێن.\nیاخود لەلایەن دراوسێ بەهێزەکانەوە قبوڵدەکرێن‌و یەکەم هەنگاو دەتوانن لەدۆخى ئاژاوەو ناسەقامگیرى ڕزگارببن، جارێکى دیکە دەمەوێ نمونەى یەکێتى سۆڤیەت بهێنمەوە یاد، کاتێ شیوعیەکان دواى جەنگى ناوخۆیى نێوان ساڵانى ١٩١٨-١٩٢٢ توانییان زۆربەى ئەو بەشانەى لەئیمپراتۆریەتى ڕوسیا جیاببنەوە؛ بیانگێڕنەوە بۆ یەکێتى سۆڤیەت، ئێستا جیهان لەبەردەم گەورەترین قەیرانى ئابوریدایە لەمێژوداو ڕەنگە ببێتە مایەى شکستهێنانى هەرەمى دڵنیایى جیهانى، دۆلاریش وەک دراوێکى جیهانى ئابورى جیهان نوقمى پشێوى دەکات‌و بازرگانى‌و زنجیربەندیە تەکنەلۆجیەکانى جیهانیش دەپچڕێنێ‌و دەمێتە مایەى دابەزینى ئاستى بژێوى‌و بەرپابونى شۆڕشەکان‌و لەناو چونى وڵاتەکان.\nبەهارى عەرەبى قۆناغى یەکەم بوو لەدوبارە ڕێکخستنەوەى جیهان، ئەوەش کارێکى حەتمى بوو لەئەنجامى شکستهێنانى سیستەمى جیهانى‌و قۆناغێکە تائێستاش دورە لەتەواوبون، دیارە پرۆسە مێژوییەکان لەڕێگەى زەمەنەوە درێژنابنەوە، لەکاتێکدا هەندێ وڵات‌و ناوچەى جیاواز ڕوبەڕوى ناسەقامگیرى دەبنەوە لەکاتى جیاوازدا، یاخودا بەچەندین زنجیرەى ناسەقامگیریدا تێدەپەڕن.\nلەمجۆرە دۆخانەدا، لەوانەیە پرسەکە پێویستى بەکۆششى ئەمریکیەکان نەبێت بۆ دوبارە دیاریکردنەوەى سنورەکان‌و ڕەنگە ژمارەیەکى زۆر لەو وڵاتانەى ئێستا هەڵوەشێنەوە، ئەگەربێت‌و ئەمریکا بەسەقامگیریى بمێنێتەوە لەچاو وڵاتانى ترى ناوچەکەدا، ئەوا واشنتۆن کاتى زۆر لەبەردەستدا دەبێت بۆ بەشداریکردن لەدوبارە نەخشاندنەوەى سنورى ئەو وڵاتانەى کەمتر سەرکەوتون؛ وەک ئەوەى ئێستا لەئیسرائیل‌و سوریادا ڕودەدەن.\nبەهەرحاڵ، گۆڕانکارى لەجیهاندا دەستى پێکردوە، گومانیشى تێدانییە ئەم گۆڕانکاریە بەهەمانشێوە سنورە سیاسیەکانیش دەگرێتەوە.\nشرۆڤەکارى سیاسى: ئەلیکسەندەر نازارۆف\nوەرگێڕان: حیلمى ڕەسوڵ ڕەزا


کوردیپێدیا - محەمەد ئیمامیی قازیی\n👫 محەمەد ئیمامیی قازیی | پۆل: کەسایەتییەکان | زمانی بابەت: 🏳 کوردیی ناوەڕاست\nمحەمەد ئیمامیی قازیی\nمحەمەد ئیمامیی قازیی (محەمەد قازیی محمد قاضی) لە دایکبووی ساڵی 1913 لە مەهاباد ناودارترین وەرگێڕی کورد رۆژهەڵات بوو.\nلە خزمەت مامۆستا گیوی موکریانیدا دارەدارەی زمانی فەڕەنسەی کرد. بۆ خوێندن ڕووی کردە تاران و زۆربەی ژیانی لەوێ بەسەر برد. ساڵی 1936 لە دارەلفۆنوون کە بەناوبانگ ترین خوێندنگەی تاران بوو خوێندنی بەر لە زانستگەی تەواو کرد و سێ ساڵ دواتر، لە 1318دا بڕوانامەی مافی لە زانستگەی تاران وەرگرت. ساڵی 1941 لە وەزارەتی داراییوەزارەتی دارایی دامەزرا. 1944 ژنی هێنا و دوو منداڵیان بوو، بە ناوەکانی مریەم و فەرهاد. ساڵی 1958 لە لایەن زانستگەی تارانەوە خەڵاتی باشترین وەرگێڕی درایە. ساڵی 1958 خێزانی کۆچی دوایی کرد. ساڵی 1970 ژنی هێنایەوە. ساڵی 1975 دوچاری شێرپەنجەی قوڕگ بوو و بۆ چارەسەری ڕووی لە وڵاتی ئاڵمان کرد. پاش گەڕانەوەی ئیتر بەبێ میکڕۆفۆنێکی سەر قوڕگ کەس دەنگی نەدەبیست. ساڵێک دواتر، لە 1976دا بەهۆی ئازاری نەخۆشیەکەیەوە داوای خانەنشین بوونی کرد و خانەنشین کرا. زۆربەی کارەکانی وی وەرگێڕان لە زمانی فەڕانسەوە بۆ زمانی فارسییە. یەکێک لە بەناوبانگترین بەرهەمەکانی وەرگێڕانی ڕۆمانی دۆن کیشۆتە کە خەڵاتی باشترین کاری وەرگێڕانی ساڵەکانی 1957 و 1958 بۆی بە دیاری هێنا. جگە لە وەرگێڕان، قازی بۆخۆی چەن بەرهەمیشی نووسیوە کە ئەوانیش هەر بە زمانی فارسین. بە هاوکاریی ئەحمەد قازی ڕۆمانی ژانی گەلی برایم ئەحمەدیشی لە کوردییەوە کردە فارسی. قازی بێجگە لە توانستی لە بواری وەرگێڕان دا، خاوەن بیروزەینێکی سەیر بوو و هەزاران شێعری لەبەر بوو. جگە لەوە بۆخۆشی شێعری دادەنان. ڕۆژی 24ی سەرماوەزی ساڵی 1376ی کۆچی هەتاوی (1998ی زایینی) لە تەمەنی 84 ساڵەییدا، لە نەخۆشخانەی ئێران مێهر لە تاران کۆچی دوایی کرد و هێنرایەوە مەهابادمەهاباد و لە گۆڕستانی بوداغ سوڵتان لە پاڵ مامۆستا هێمن و هەژار و خاڵەمین و ماملێ و ناودارانی تری کوردەوە بە خاکی نیشتمان ئەسپێردرا.\nساڵی 2007 لە مەیدانێک بە ناوی خۆیەوە، پەردە لە سەر پەیکەرەی چوار میتریی محەممەد قازی لا درا، کە دەست ونەخشی هونەرمەندی سنەسنەیی مامۆستا هادی زیائوددینییە.\nسرگذشت ترجمەهای من\t/بە کوردی دەبێتە: سەربردەی وەرگێڕانەکانی من\n#وەزارەتی دارایی | #مەهاباد | #سنە |\n➕ ئەم بابەتە لەلایەن: (جوان عومەر ئەحمەد)ەوە لە: Jan 27 2020 9:51AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 27 2020 12:27PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 27 2020 12:27PM باشترکراوە


جیهان بۆت دەگری – Knwe.org\nسەرەکی » وەرزش » جیهان بۆت دەگری\nسەرەتای ژیانی مارادۆنا\nناوی تەواوی دییگۆ ئارماندۆ مارادۆنایە، رۆژی 30/10/1960 لە نەخۆشخانەی پۆلیكلینیكۆی ناوچەی لانۆس لە هەرێمی بۆینس ئایریس لەدایكبووە، خێزانەكەی لەبەر هەژاری شوێنی خۆیان جێهێشتووەو هاتوونەتە ئەم هەرێمە.\nمارادۆنا چوار خوشك و دوو برای هەبوو، دووبراكەی لەخۆی بچووكتر بوون و ئەوانیش یاریزانی تۆپی پێ بوون، ئەو هەر لەمنداڵییەوە خولیای وەرزش و یاریی تۆپی پێ بووە و بەهرەیەكی زۆری هەبووە.\nمارادۆنا كاتێك لە گەڕەك و شوێنە گشتییەكانی شارەكەی خۆی یاریی بەتۆپ دەكرد، لەتەمەنی 12 ساڵیدا بانگ كراوە بۆ تیپی منداڵانی ئەسترێلا رۆغا لە ناوچەكەی خۆی، ئەوانەی بەشوێن یاریزانی منداڵی بەهرەمەنددا دەگەڕان و مارادۆنا لەو تیپە دەبینن، بانگی دەكەن بۆ تیپی لۆس سیبۆلیتاس كە تیپێكی تازە پێگەیشتووان بووە.\nئیتر تادەهات لێهاتوویی و تواناكانی ئەم یاریزانە زیاتر دەردەكەوتن، رۆژی 20/10/1976 ئەو رۆژە گرنگەی ژیانی بوو كاتێك كاروانی یارییكردنی ئیحتیرافی دەستیپێكرد و بوو بە یاریزانی یانەی ئەرجەنتینۆس جونیۆرس.\nتا ساڵی 1981 لەو یانەیە مایەوە، دواتر چووە یانەی بوكا جونیۆرس، ساڵێکیش لەم یانەیە مایەوە و تا دەستپێكردنی مۆندیالی 1982 لە ئیسپانیا هەر لەو یانەیە یاریی دەكرد.\nمۆندیال و یانەی بارسیلۆنا\nپاش ئەوەی لە مۆندیالی 1982 بەشداریی كرد و وەك یاریزانێكی نێودەوڵەتی بینرا، مۆندیالی ئیسپانیا زیاتر ئەم یاریزانەی بەجیهان ناساند، بەجۆرێك هەر دوای تەواو بوونی یارییەكانی ئەو مۆندیالە، یانەی بارسیلۆنا وەك دیارترین یانەی ئەو سەردەمەی ئەوروپا و جیهان، بۆندێكی گرانبەهای پێشكەش كردوو بردیە ریزەكانی خۆی و دوو وەرز بۆ ئەم یانەیە یاریی كرد.\nبۆندەكەی مارادۆنا لەگەڵ یانەی بارسیلۆنا لەو سەردەمەدا گرانترین بۆند بوو، بڕەكەی 5 ملیۆن جونەیهی ئیستەرلینی بوو، ئەو بڕە پارەیە بووبە ریكۆردی گرانترین بۆندی ئەو سەردەمە و راهێنەری ئەوكاتەی بارسیلۆناش سیزار مینۆتی ئەرجەنتینی بوو.\nئەو دوو ساڵە لە بارسا تەنیا دوو جامی بەرز كردەوە، یەكەمیان جامی شای ئیسپانیا بوو پاش بردنەوەیان لە ریاڵ مەدرید، جامی دووەمیش جامی سوپەری ئسپانیا بووە كە لەیارییەكەدا لە بیلباویان بردەوە.\nلەبارسیلۆنا پێكان و نەخۆشی بەرۆكی مارادۆنایان گرت و وەك مارادۆنا ناسراوەكە نەبینرا، تەنانەت ئیدارەی یانەكەش رەخنەی ئەوەیان لێی هەبوو كە ئەو هێندەی گرانی بۆندەكەی دەستكەوتی بۆ یانەكە نەبووە، بۆیە كاتێك یانەی ناپۆلی بۆندێكی پێشكەش دەكەن، مارادۆناو یانەی بارساش پێی قایل دەبن و ساڵی 1984 دەچێتە یانە ئیتالییەكە.\nئیتر لەناپۆلی مارادۆنایەكی تر بینرا، گەیشتە لووتكەی ئاستی هونەری خۆی، ئەو ئاستەش وایكرد مارادۆنا ببێتە خۆشەویستترین یاریزانی هاندەرانی ناپۆلی.\nدووجار نازناوی پاڵەوانی بۆ یانەكە بردەوە ئەویش لە وەرزەکانی 1986-1987 و 1989-1990 دا، دوو جاریش دووەمی ئەو خولە بووە، 1987 جامی ئیتالیاشان بەرز كردەوە، ساڵێكیش دووەمی ئەم خولە بوون، ساڵی 1989 جامی یەكێتیی ئەوروپاشیان بەرز كردەوە.\nلەئیتالیا مارادۆنا توشی كێشەی خواردنی مادە هۆشبەرەكان بوو، باسی ئەوەش دەكرا پەیوەندی لەگەڵ چەتەکانی مافیادا بەتایبەتی كامۆرادا هەبووە، جگەلەوەش تۆمەتی منداڵی نا شەرعی درایە پاڵ، پاش ئەوەی دەركەوت كە مادەی كۆكاینی بەكار هێناوە 15 مانگ سزای راگرتنی لەیارییكردن بەسەردا سەپێنرا، كاتێك سزاكەی تەواو دەبێت هەردوو یانەی ریاڵ مەدرید و سیڤییا بۆندێكی پێشكەش دەكەن و ئەو سیڤییا هەڵدەبژێرێت و ساڵی 1992 یاریی بۆ ئەو یانەیە دەكات، ساڵی دواتر دەگەڕیتەوە ئەرجەنتین و یاریی بۆ نیو ئۆڵد بۆیز دەكات، دواتر دەچێتە یانەی بوكا جونیۆرز تا ساڵی 1995 لەم یانەیە دەمێنێتەوە، ساڵی 2001 یش بەرەسمی واز لەیارییكردن دەهێنێت.\nمۆندیال و مارادۆنا\nمارادۆنا بەشداریی چوار مۆندیالی كردووە، یەكەمیان مۆندیالی 1982 – ئیسپانیا بووە، لەم مۆندیالەدا نەیتوانیوە جامی مۆندیال بەرز بكاتەوە، بەڵكو بەپێچەوانەوە لە دووەم جەولەی یارییەكاندا و لە یاریی بەرازیلدا بەكارتی سور كراوەتە دەرەوە.\nمۆندیالی مەکسیک- 1986 لووتكەی دەستكەوت و ناو و نابانگی مارادۆنا بووە بەوەی جامی مۆنیالی وەك كاپتنی ئەرجەنتین بەرز كردەوە، هەرلەم مۆندیالەدا هەموو جیهان گۆڵە دەستەكەی ئەم ئەفسانەیە لەیاد ناكەن كە لە قۆناغی چارەكی كۆتاییدا لە ئینگلتەرای كردو بەو گۆڵەش بۆ یاریی نیوەی كۆتایی سەركەوتن و ئەم یارییەشیان لە بەلجیكییەكان بردەوەو بۆ یاریی كۆتایی سەركەوتن و جامی مۆندیالەكەشیان 3-2 لە ئەڵمانیا بردەوەو جامەكیان بردەوە بۆ ئەرجەنتین.\nمارادۆنا لە دەستەكانی خودا دا\nئەمەی سەرەوە مانشێتی رۆژنامەی زەسەنی بەریتانییە بۆ كۆچی دوایی مارادۆنا، ئەمەش یەك مانای هەیە ئەویش ئەوەیە بەریتانییەكان و بە تایبەتیش هەوادارانی هەڵبژاردەی ئینگلتەرا هەرگیز ئەو گۆڵەیان لەیاد ناچێت كە بەدەست لە هەڵبژاردەی ئینگلتەرای كرد.\nمۆندیالی ئیتالیا- 1990 مۆندیالی سێیەم بوو ئەم یاریزانە بەشداریی تیادا بكات، تا یاریی كۆتاییش رۆیشتن، بەڵام لەیاریی كۆتاییدا 0-1 بە ئەڵمانیا دۆڕان و بەو پەنالتییەی لە دەقیقەی 85 ی یارییەكەدا كە گومانی لەسەر بوو بە ئەڵمانیا دۆڕان.\nدوا مۆندیالی مارادۆنا\nمۆندیالی ئەمریکا- 1994 مۆندیالی خۆرئاوابوونی ئەستێرەی ئەم ئەفسانەیە بوو لە مێژووی مۆندیالەكاندا، لەم مۆندیالەدا پاش پشكنینە لابورییەكان دەركەوت كە مادەی قەدەغەکراوی بەكار هێناوە.\nمارادۆنا ئەوەی رەتكردەوە كە مادەی لەوجۆرەی خواردبێت، تاوانەكەی خستە ئەستۆی راهێنەرەكەی بەوەی كاتێك ئەو خواردنەوانەی تەواو دەبن كەلە ئەرجەنتینەوە هێنابوونی، لەئەمریكا خواردنەوەی تر دەكڕن بۆی و نەیانزانیوە مادەی قەدەغە كراوی تیادایە و مارادۆناش بەبێ مەبەست بەكاری هێناوە.\nمارادۆنا لەم مۆندیالەدا دوو یاریی كرد، گۆڵێكیشی كرد، دواتر پاش ئەوەی سەلمێنرا كە مادەی قەغەكراوی بەكارهێناوە، گەڕێنرایەوە ئەرجەنتین، ئیتر بەمشێوەیە پاش 17 ساڵ بەردەوامی لەگەڵ تانگۆ، کۆتایی بە یارییە نێودەوڵەتییكانی و بەشدارییكردنەكانی لەمۆندیالدا هات كە 91 یاریی بوون و 34 گۆڵیشی تیادا كردوون.\nكاتێك هەواڵی كۆچی دوایی ئەم ئەفسانەیە بڵاو بۆوە سەرجەم جیهان ماتەمی گێڕا، كەسایەتییە جیهانییەكان، یاریزانەجیهانییەكان، رۆژنامەو كەناڵە راگەیاندنەكانی جیهان، خەمبارییان راگەیاند، بەكۆستێكی گەورە ناویان برد، كورتەی ئەو كاردانەوانە ئەمانەی خوارەوەن:\n* لە ئەرجەنتین سێ رۆژ ماتەمینی رەسمی راگەینرا.\n*زۆربەی هەرە زۆری یاریزانە ناودارەكانی جیهان لەنێویاندا بەرازیلییەكان كە بە ركابەری سەرسەختی ئەرجەنتینیەكان دادەنرێن، پرسەو هاو خەمی خۆیان راگەیاند، لەنێویاندا پیلییەی ئەفسانە كە بۆ كۆچەكەی ووتی: ماڵئاوا مارادۆنا لە ئاسمان یەكدەگرینەوە.\n*لە یاریگاكانی ئەوروپا و جیهانیش تا ئەم ساتەش هەرچی یارییەك دەکرێت، بەر لەدەستپێكردنی یارییەكان دەقیقەیەك بەبێدەنگی بۆ گیانی مارادۆنا دەوەستن.\n*یانەی بارسیلۆنا یەكەم یانە بوو كە ئاڵای یانەی داگرت و ماتەمینی یانەكەی بۆ كۆچی مارادۆنا راگەیاند.\n* ئەمانەی خوارەوە چەند مانشێتێكی رۆژنامەكانی جیهانە بۆ کۆچی مارادۆنا: *گلۆبۆ سپۆرتی بەرازیل(ماڵئاوا ئەی ئەفسانە)، ئۆگلۆبۆی بەرازیل (ماراۆنای ئەفسانە لەتەمەنی 60 ساڵیدا ماڵئاوایی كرد)، بیڵدی ئەڵمانی (یاریزانە زێڕینەكەی ئەرجەنتین ماڵئاوایی كرد).\n*شاری ناپۆلی دیارترین ئەو شارانەی ئەوروپایە كە ئەم كۆچی دواییەیان بەرز راگرت، هاندەرانی یانەی ناپۆلی بەچەندین شێوازی جۆراو جۆر ماتەمینی خۆیان دەربڕی و چەندین گردبوونەوەی ماتەمینی رێكخرا.\n*هەر یانەی ناپۆلی ئێستا بیر لەوە دەكاتەوە كە ناوی (سان پاوڵۆ)ی یاریگای یانەكەیان بگۆڕن بە (دییگۆ مارادۆنا).\nمارادۆنا وەك راهێنەر\nئەم ئەفسانەیەی تۆپی پێی هەرچەندە لە یارییكردن و لاكێشە سەوزەكانی جیهاندا هەموو جیهانی بە یارییكردن و جوڵەی جوان و گۆڵی سەرنج راكێش سەرسام كردبوو، بەڵام كاتێك درێسی یارییكردن بۆ دواجار دادەكەنێت، روودەكاتە جیهانی راهێنان، بەڵام نەیتوانی لەمدا وەك یارییكردنەکەی سەركەوتوو بێت.\nئەو ساڵی 1994 لە یانەیەكی ئەرجنیتنەوە بە ناوی رۆساریۆ سێنتراڵ راهێنان دەستپێدەكات، بەڵام نەیتوانی سەركەوتوو بێت و تەنیا دوو مانگ توانی بەردەوام بێت ئەوەش بەهۆی ئەنجامە خراپەكانییەوە.\nدواتریش ساڵی 1995 یانەیەكی تری وڵاتەكەی ئەو ئەركەی پێدەسپێرن ئەویش راسینگ كلوپ بوو، لەمەشدا زۆر بەردەوام نەبووە و زوو وازیهێناوە.\n2008 ئەركی راهێنەری هەڵبژاردەی ئەرجەنتین وەردەگرێت، بەڵام كۆتاییەكەی كە مۆندیالی 2010 ی ئەفریقای باشوور بوو، دۆڕاندنە سەختەكەی بە ئەڵمانیا 0-4 و كرانە دەرەوەی ئەرجەنتین، خاڵێكی رەشی تری مارادۆنا بوو لەژیانی راهێنەرییداو لەم ئەرکەش دورخرایەوە.\nپاشان ئیمارات هەڵدەبژێرێت و لەم وڵاتەش دوو ئەزموونی خراپی هەبووە لەگەڵ یانەكانی وەسڵ – 2011 و فوجێرە 2017 -دا و لەهیچیاندا سەركەوتوو نەبووە و دوورخراوەتەوە.\nدواجار دەگەڕێتەوە كیشوەری ئەمریكای لاتین و لەمەكسیك لەگەڵ یانەی دواردۆس سیناولا دەبێتە راهێنەر، لێرەش هەرچەند ئەنجامەكانی زۆر خراپ نەبوون بەڵام تەنیا ساڵێك مایەوەو 2019 وازیهێنا، دوا وێستگەی یانەی جیمانستیكا لاپلاتا بووەو لێرەش کەم مایەوە و دواتر بەیەكجاری وازیهێناوە.\nپەتای كۆرۆنا رێگەی نەدا بەخاك سپاردنی مارادۆنا ببێتە بەخاك سپاردنێكی شایستە بە ناوو ناوبانگەكەی، بۆیە لیژنەی بەخاك سپاردن تەنیا رێگەیان بەكەس و كاریدا لە مەراسیمەكەدا ئامادەبن و نەهێڵرا كەسی تر بەشداریی بكات، چونكە ئەگەر مەراسیمەکە لەکاتی ئاساییدا بوایە ئەوا دەبووە مەراسیمێكی جیهانی.\nپاش ئەوەی مارادۆنا لە ماڵەوە گیان لەدەستدەدات، دەگەیەنرێتە نەخۆشخانە و لەوێ مردنەكەی تۆمار دەكرێت، دواتر دەخرێتە تابوتێكی تایبەت و دەبرێتە كۆشكی سەرۆكایەتی ئەرجنتین لە(كاسا رۆسادا) و لەوێوە بەڕێدەكرێت بۆ گۆڕستانی (گاردن دی بیلاڤیستا) ی شاری بۆینس ئایرس و لەتەنیشت گۆڕی باوك و دایكی بەخاك سپێردرا.


november | 2012 | Pukdk یه‌کێتیی نیشتمانیی کوردستان | Side 2\nراگه‌یاندراوی هاوبه‌شی یه‌كێتی نیشتیمانی كوردستان و پارتی دیموكراتی كوردستان 11/20/2012\nدوای ئه‌وه‌ی ئه‌مڕۆ سێشه‌ممه هه‌ریه‌كه له‌مام جه‌لال، سه‌رۆك كۆماری عیراق و مه‌سعود بارزانی سه‌رۆكی هه‌رێمی كوردستان له‌هاوینه‌هه‌واری سه‌ڵاحه‌دین له كۆبوونه‌وه‌دابوون بۆ تاووتوێكردنی بارودۆخی سیاسی ئه‌مڕۆی عیراق و په‌ره‌سه‌ندنه‌كانی دیجله‌و ناوچه‌ی دوز، له‌پاش ئه‌و كۆبوونه‌وه‌یه راگه‌یاندراوێكی هاوبه‌شیان بڵاوكرده‌وه.\nئەمەش ده‌قی راگه‌یاندراوه‌كه‌ی یه‌كێتی نیشتیمانی كوردستان و پارتی دیموكراتی كوردستان:\nئه‌مڕۆ 20-11 له‌سه‌لاحه‌دین به‌سه‌رپه‌رشتی سه‌رۆك مام جه‌لال و سه‌رۆك بارزانی هه‌ر دوو مه‌كته‌بی سیاسی یه‌كێتیی نیشتمانیی كوردستان و پارتی دیموكراتی كوردستان كۆبوونه‌وه.\nله كۆبوونه‌وه‌كه‌دا چه‌ندین بابه‌ت گفتوگۆیان له‌سه‌ركراو بیروڕایان له‌سه‌ر ئاڵوگۆڕكرا.\nسه‌ره‌تا سه‌باره‌ت به‌په‌یوه‌ندی هه‌ردوولا ته‌ئكید له‌سه‌ر رێككه‌وتنی ستراتیژی كرایه‌وه كه چۆن دروستبوونه‌كه‌ی زه‌روره‌تێك بوه، ئێستاش له‌م قۆناغه هه‌ستیاره‌دا پاراستنی و گه‌شه‌پێدانی به‌زه‌روره‌ت زانرا له‌پێناو خزمه‌تكردنی به‌رژه‌وه‌ندییه باڵاكانی خه‌ڵكی كوردستان.\nته‌وه‌ری دووه‌می گفتوگۆ سه‌باره‌ت به‌و گرژییه دروستكراوه‌ی نێوان Læs resten →\nکۆمیته‌ی دانیمارك – به‌شداری له‌سیمینارێک ده‌کات که له‌لایه‌ن کۆمیته‌ی حیزبی دێمۆکراتی کوردستانی ئێران و به‌هاوکاری فیدراسیۆنی کۆمه‌له کوردییه‌کانی دانیمارك به‌رێوه‌چوو\nبه‌مه‌ستی به‌شداڤه‌کردن ریکردن له‌و سمیناره که به‌هاوکاری فیدراسونی کۆمه‌له کوردیه‌کانی دانیمارك و کۆمیته‌ی حزبی دموکراتی کوردستانی ئێرانبه‌مه‌بستی شرۆڤه‌کردنی رێککه‌وتننامه‌ی نێوان حزبی دیموکراتی ئێران و کۆمه‌له‌ی شۆرشگێرانی زه‌حمه‌تکێسانی کوردستان بۆ د سه‌عید سولتانپوور به‌رپرسی پەیوه‌ندییه‌کانی حیزبی Læs resten →\nشاندێکی کۆمیته‌ی دانیمارك سه‌ردانی بیت المحبه ده‌که‌ن\nله 18/11/2012 شاندێکی کۆمیته‌ی رێکخستنی دانێمارك به‌رپه‌رشتی به‌رپرسی کۆمیته سه‌ردانی به‌یت المحبة ده‌که‌ن له شاری ئارهوسی دانیمارك\nبه مه‌به‌ستی به‌سه‌رکردنه‌وه له په‌یوه‌ندییه‌کی دۆستانه‌دا به‌رپرسی کۆمیته‌ی دانیمارك سه‌ردار محه‌مه‌د و به‌یاوه‌ری ئه‌ندامی کۆمیته جافه‌ر وه‌یسی و به‌رپرسی که‌رتی ئارهوس سه‌باح ئیبراهیم له رۆژی یه‌کشيممه‌ی 18/11/2012 Læs resten →\nکۆمیته‌ی رێکخستنی دانیمارك له‌گه‌ل حزب و لایه‌نه کوردستانیه‌کان نامه‌ی پشتگیری له مانگرتووانی کوردستانیانی باکوور گه‌یانده په‌رله‌مانی دانیمارك\nشاندێکی کۆمیته‌ی رێکخستنی دانیمارك به یاوه‌ری چه‌ند حزب و لایه‌نی کوردستانی و که‌سایه‌تی سیاسی و کۆمه‌لایه‌تی دانیشتووی دانیمارك سه‌ردانی په‌رله‌مانی دانیمارکیان کرد بۆ گه‌یاندنی نامه‌ی پشتیوانی له مانگرتووانی کورد له له زیندانه‌کانی تورکیا..\nبه نوێنه‌رایه‌تی کۆمیته‌ی دانیمارك شاندێک پێکهاتوو له به‌رپرسی که‌رتی کۆپنهاگن هاورێ مه‌حمود و کارگێری که‌رت ستار مسته‌فا مامه له‌گه‌ل نوێنرانی چه‌ند حزب و لایه‌نی کوردستانی و که‌سایه‌تی سیاسی وکۆمه‌لایه‌تی نێشته‌جێ ی ولاتی دانیمارك سه‌ردانی په‌رله‌مانی دانیمارکیان کرد نامه‌ی پشتگیری له داخوازی زیندانیانی مانگرتووی گرتووخانه‌کانی تورکیا گه‌یانده په‌رله‌مان و وه‌زاره‌تی ده‌ره‌وه‌ی ولاتی دانیمارك. Læs resten →\nكوردستانی گه‌وره له‌گوگڵ\nUdgivet den 15. november 2012 af admin\nماڵپه‌ڕی به‌ناوبانگی جیهای “گوگڵ” نه‌خشه‌ی كوردستانی گه‌وره‌ی بڵاوكرده‌وه‌و سنووره‌كه‌شی دیاریكرد.\nماڵپه‌ره‌كه وه‌سفێكی نه‌خشه‌كه‌ی كردووه باسی هه‌ر چوارپارچه‌كه‌ی كوردستانی (باكور، باشوور، رۆژهه‌ڵات، رۆژئاوا)ی كردووه.\nهه‌روه‌ها ئاماژه‌ی به‌وه‌شكردووه كه ئه‌و نه‌خشه‌یه به پێی سه‌چاوه مێژوییه‌كان دانراوه، كه كورد وه‌كو نه‌ته‌وه‌یه‌كی كۆنی ناوچه‌كه له‌سه‌ری ده‌ژین.\nكلیك بكه بۆ بینینی نه‌خشه‌ی كوردستانی گه‌وره له گوگڵ.\nکۆمیته‌ی دانیمارك – به‌شداری له‌سیمینارێک ده‌کات که‌له‌لایه‌ن حزبی دیموکراتی کوردستانه‌وه بۆ به‌رێز خالید عه‌زیه‌ی سکرتێرێ گشتی ح.د.ك سازکرابوو\nبه‌مه‌به‌ستی به‌شداریکردن له‌وسیمیناره‌ی که له‌لایه‌ن کۆمیته‌ی دانیمارکی حزبی دیموکراتی کوردستان بۆ به‌رێز خالید عه‌زیزی سکرتێری شتی حزبه‌که‌یان که له شاری برۆنبوی له دانیمارك سازکرابوو، دوانیوه ڕۆر شه‌ممه‌ی 10/11 به‌نوێنه‌رایه‌تی کۆمیته‌ی دانیمارك وه‌فدێک به‌سه‌رپه‌رشتی به‌رپرسی کۆمیته سه‌ردار محه‌مه‌د به یاوه‌ر‌ی به‌رپرسی که‌رتی کۆپنهاگن هاوڕێ مه‌حمود و ئه‌ندامانی که‌رت حسن حه‌مه‌دعه‌زیز و ئارام غولام حسین و که‌ریم عه‌لی قادر به‌شدارییان کرد. Læs resten →


دەنگ و باس | DUHOK TV\nزاخو: په‌نه‌له‌ك لدور به‌رهنگاربوونا ماددێن بێهوشكه‌ر هاته سازكرن\nلقێ زاخو یێ ئێکەتیا قوتابیێن کوردستانێ بھاریکاریا زانکویا زاخو، پەنەلەک لدور بەرھەنگاربوونا ماددێن بێهوشكه‌ر بو دکتور شاکر عەبدولرەحمان، رێڤەبەرێ ساخلەمیا زاخو و رائد نەھشەت سەلمان ئاخفتنكه...\tRead more\nبه‌رپرسێ سیاسه‌تا ده‌رڤه یا ئێكه‌تیا ئه‌وروپى دێ سه‌ردانا هه‌رێما كوردستانێ كه‌ت\nبه‌رپرسێ سیاسه‌تا ده‌رڤه یا ئێكه‌تیا ئه‌وروپا دێ سه‌ره‌دانا هه‌رێما كوردستانێ كه‌ت و نوینه‌رێ حكومه‌تا هه‌رێما كوردستانێ ل ئێكه‌تیا ئه‌وروپا دبێژیت ناڤبرى د سه‌ره‌دانا خودا بو هه‌رێما كوردس...\tRead more\nمه‌حمود محه‌مه‌د: ئه‌م دشێین نوینه‌راتیا هه‌مى عیراقێ بكه‌ین نه‌بتنێ كوردستانێ\nمحمود محمد ئاخفتنكه‌رێ پارتى دیموكراتى كوردستان په‌یڤه‌ك سه‌باره‌ت هه‌لبژار...\tRead more\nپارێزگه‌رێ دهوكێ به‌رێ بنیاتى بو هژماره‌كا پروژان ل سنورێ قه‌زا به‌رده‌ره‌ش دانا\nبو دویڤ چون ودانانا بەرێ بنیاتی بو چەند پرۆژان ل سنورێ دەڤەرداریا بەردەرەش ئەڤرو سپێدێ 5/9/ 2021 بەرێز د.علی تەتەر پارێزگارێ دهوكێ ب یاوەریا چە...\tRead more\nسه‌روك بارزانى سه‌ره‌خوشى ل هادى عامرى كر ب هه‌لكه‌فتا وه‌غه‌ركرنا 3 برازایێن وى درویدانه‌كا ئاگربه‌ربوونێ دا\nسەرۆک مەسعود بارزانى، په‌يوه‌ندیه‌كا تەلەفۆنی ل گەڵ ھادی ئەلعامری سەرۆکێ ھه‌ڤپەیمانییا فەتح ئەنجامدا، د پەیوەندییا تەلەفۆنیدا سەرۆک بارزانی پرسه و سه‌ره‌خۆشییا خوه ب هادى ئه‌لعامرى ڕاگەهان...\tRead more\nسه‌روكێ حكومه‌تا هه‌رێما كوردستانێ دگه‌ل شانده‌كێ جه‌هه‌پێ كومبوو\nسەرۆکێ حکومەتا هەرێما کوردستانێ، ئه‌ڤرۆ رۆژا ئێكشه‌مبى پێشوازی ل شانده‌كێ بلندێ پارتا گەلا کۆمارا تورکیا ( CHP) ب سەرۆکاتیا ئۆگوز کان سالیجی جێگرێ سەرۆکێ پارتێ کر. مەسرور بارزانی و شاندێ جه...\tRead more\nسه‌روكێ هه‌رێما كوردستانێ پێشوازیا سه‌روكێ په‌رله‌مانێ ئوردن دكه‌ت\nئه‌ڤرو نێچیرڤان بارزانى سه‌روكێ هه‌رێما كوردستانێ پێشوازى ل عه‌بدلمنعم ئه‌ل عه‌ودات سه‌روكێ په‌رله‌مانێ شاهنشینا ئوردونى یا هاشمى وشاندێ دگه‌لدا كر كو پێكهاتبون ژ دكتور مونته‌سه‌ر ئه‌لعه‌قله...\tRead more\nبانكا ده‌وله‌تى: 2.5 بو 5 ملیون عیراقییان مه‌ترسیا هه‌ژاریێ ل سه‌ره\nبه‌نكا ده‌وله‌تى دراپورتا وه‌رزى یا ئه‌ڤ ساله دا تایبه‌ت ب عیراقێ ئاشكرا كر، ژ ئه‌گه‌رێ ڤایروسێ كورونایێ و نزمبوونا بهایێ پترولێ، دوو ملیون و 700 هزار هه‌تا كو پێنج ملیون كه‌سان ل عیراقێ گه...\tRead more\nئه‌مریكا: عیراق بو ئاسایشا نشتیمانیا یا مه یا گرنگه\nجودى هود هاريكارێ وه‌زیرێ ده‌رڤه یێ ئه‌مریكا، بو كاروبارێن روژهه‌لاتا نێزیك ئاماژه ب وێ چه‌ندێ كر، وه‌لاتى وى ژلایێ له‌شكرى و دارایى ڤه دێ ل عیراقێ مینیت، دووپات ژى كر كو عیراق بو ئاسایشا...\tRead more\nل سنورێ پارێزگه‌ها دهوكێ 215 هزار ترومبێل هه‌نه\nل سنۆرێ پارێزگه‌ها دهۆكێ 215 هزار ترومبێل هه‌نه و پشتى هه‌ولێر و سلێمانيێ ل هه‌رێما كوردستانێ دهێت. ئاژانسا ده‌نگ وباسێن عيراقى ئامارا گشتى يا ترومبێلان ل عيراقێ به‌لاڤكر و راگه‌هاند، حه‌فت...\tRead more


ئەگەری لەسێدارەدانی ڕامین حوسێن پەناهی لەڕۆژی چوارشەممە لەئارادایە\n11:57 - 3 September 2018\nهەنگاو: دوایی ئەوەی دێکۆمنتارییەک بەناوی تیرۆر لە دەنگ و ڕەنگی پارێزگای سنە بڵاو کرایەوە، ئەگەری لەسێدارەدانی رامین حوسێن پەناهی بەندکراوی سیاسی مەحکوم بە سێدارە لە بەندیخانەی رەجایی شاری کەرەج لەئارادایە.\nدەنگ و ڕەنگی پارێزگای سنە شەوی یەکشەممە ١١ی خەرمانان ١٣٩٧، دێکۆمنتاری تیرۆری بڵاو کردەوە کە تایبەت لە سەر بنەماڵەی حوسێن پەناهی بەرهەم هاتبوو.\nبە وتەی سەرچاوەیەکی ئاگادار، حکومەتی ئێران بە بڵاو کردنەوەی ئەم دێکۆمنتارییە، دەیهەوێ ڕامین حوسێن پەناهی پێش لە مانگی موحەڕەم و سەفەر لەسێدارە بدات و بە پێی ئەوەیکە لە ڕۆژانیی چوارشەممە لە بەندیخانەی رەجایی شار سزای سێدارە جێبەجێ دەکرێت، ئەگەری ئەوەیکە چوارشەممە رامین لەسێدارە بدرێت زۆرە.\nلەلایەکی دیکەوە ئەمجەد حوسەین پەناهی بە هەنگاوی ڕاگەیاند: “ بەرپرسانی بەندیخانە سەڕەڕایی ئەوەیکە ڕامینیان داوەتە بەر لێدان و کوتان، پێیان ڕاگەیاندووە کە بە زویی لە سێدارە دەدرێت.\nرامین لە حالێکدایە دراوەتە بەرلێدان کە ئەمڕۆ نۆهەمین ڕۆژی مانگرتنی خۆی تێپەردەکات.\nرامین حوسەین پەناهی بەندکراوی سیاسی کوردی مەحکوم بە سێدارە، دوو حەفتە پێش لە بەندیخانەی شاری سنە بۆ بەندیخانەی رەجایی شاری کەرەج گوازراوەتەوە و لەو ڕۆژە ڕامین بە دورینەوەی لێوی خپی دەستی داوەتە مانگرتن.


لەکارخستنی هەژماری Instagram\nby Farzad | مارس 14, 2016 | تۆڕی کۆمەڵایەتی, فێرکاری خێرا\nبەستەری ڤیدیوی لەکارخستنی هەژماری Instagram\nفێرکاری کوردپیکس تۆڕی کۆمەڵایەتی تایبەت بە وێنە\nby هوشیار | ئیلول 11, 2013 | تۆڕی کۆمەڵایەتی, کوردپیکس\nلەم فێرکاری فێردەبین کە چۆن لە کوردپیکس کەلک وەرگرین\nماڵیک بۆ ڕەسمەکان و وێنەکانی گەلی کورد کە دەبێ ئارشیو کرێ ، جێگایەک کە دەتوانی جوانترین و بەکەلک ترین وێنەکانی کوردی تەماشا و دانلۆد بکەی ، باشترین گرافیستەکانی کوردی وێنە جوانەکانیان بڵاو دەکەنەوە تا هەموو بتوانن کەلکی لێ وەرگرن ، وێنەکانی مێژۆ ی کورد ، مرۆڤە گەورەکان و خزمەتە گەورەکانی کوردی ، گرافیک و فایلەکانی گرافیکی ، هەموو لە یەک شوێن لە ماڵپەرەی کوردپیکس.\nهەروا هیندێک زانیاری لە بارەی گەورەکانی کورد و زانیاری تایبەت دەگەل وێنەکانیان لە بەشێکی تایبەت بڵاو دەبێتەوە.\nلەم بەشە کلیک بکە و هەر ئێستا سەردانی کوردپیکس بدە


تاڵەبانی، بەھۆی چاوداگردنییەوە لەکیژێکی ڕووسی کۆنگرەی لاوان فەرامۆش دەکات – History Of Kurd\nHome / بەشی مێژووی كورد / تاڵەبانی، بەھۆی چاوداگردنییەوە لەکیژێکی ڕووسی کۆنگرەی لاوان فەرامۆش دەکات\nگۆران حكيم 2018-09-01\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە تاڵەبانی، بەھۆی چاوداگردنییەوە لەکیژێکی ڕووسی کۆنگرەی لاوان فەرامۆش دەکات 4,313 Views\nجەلال تاڵەبانی سکرتێری گشتی یەکێتی نیشتمانی کوردستان، لەسەردەمی لاوێتیدا حەز لەکیژێکی رووسی دەکات و بەو ھۆیەشەوە کۆنگرەی لاوان فەرامۆش دەکات، کە ووتارو سەرۆکی کۆنگرەکەی پێسپێردرابوو.\nتاڵەبانی وەکو سروشتی گەنجی و لەسەردەمی موراھیقیدا بەدەر نەبووە لەداوی ئەوینداری، لەو پێناوەیشدا قوربانی بۆ داوەو تەنانەت بەرپرسیارێتی خاک و نەتەوەش نەیتوانیوە رێگری بکات بۆ جێژوانێکی لەگەڵ کیژێکی موھەندیسەی ڕووسی..\nنەجیب خەفاف، گەنجێکی عێراقییەو ھاورێیەکی نزیکی جەلال تاڵەبانی دەبێ لەمۆسکۆ، دەیگێڕێتەوە کە ئەو سەردەمە ھەوڵیانداوە لەرووسیادا کۆنگرەیەکی لاوان سازبدەن، تاوەکو بتوانن موعانات و دەربەدەری گەلانی عێراق بەتایبەتی میللەتی کورد بخەنەڕوو لەبەرامبەر زوڵم و زۆری سیستەمە سیاسییە تۆتالیتارییە یەک لەدوای یەکەکانی عێراق، بۆئەم مەبەستەش دەچنە لای نازم حیکمەت، لەوێ پێشنیاری بەستنی کۆنگرەیەکی لاوانی بۆ باس دەکەن، پێیشی دەڵێن مەبەست لەم کۆنگرەیە ئەوەیە: کەلاوانی زۆرێک لەووڵاتان کۆکەینەوەو دەردە دڵی خۆمان و زۆرێک لەگەلانی عێراقیان بۆ باس دەکەین.\nحیکمەت پێشنیارەکەیان قەبوڵ دەکات و پێیان دەڵێ: من میوانداری ھەموویان دەکەم و تەواوی خەرجی تێچوونەکەیشی دەخەمە سەر لاوانی (شۆرەوی) یەکێتی شۆڤییەت.\nنازم حیکمەت، لەوەیش ئاگادارییان دەکاتەوە کەئازادن و چییان ویست دەتوانن بیڵێن، تەواوی قسەکانیشیان بۆ تەرجەمە دەکرێ.\nبڕیار لەسەر دیاری کردنی رۆژی کۆنگرە دەدرێ، ڕۆژبە ڕۆژ ئامادەکاری بۆ دەکەن، سەرەڕای ئەوەی تاڵەبانی ووتاری کۆنگرەی پێسێردراوە کە بیخوێنێتەوە، لەھەمانکاتیشدا سەرۆکی کۆنگرەکەیشە.\nنەجیب خەفاف، دەڵێ: رۆژی گۆنگرەکە ھات و ھەموو کۆبووینەوە، لاوانی زۆرێک لەووڵاتان ئامادەگی کۆنگرە بوون، کە ژمارەیان لە پێنچسەد کەسێک زیاتر بوو، بەڵام تەماشا دەکەین جەلال تاڵەبانی سەرۆکی کۆنگرە دیار نییە!!\nدەڵێ: ئێمە ھەر لەچاوەروانی مام جەلالی سەرۆکمان بووین، بەڵام ئەو تەشریفی نەبوو، نزیکەی چارەکی کاتژمێرێک چاوەڕوان بووین بەڵام یاری نەبوو، کاتی چاوەروانی توولی کێشا بەڵام ھەر نەبوو، ھەرچەندە تەلەفۆنی بۆ دەکەین، بەڵام تاڵەبانی وەڵام ناداتەوە، بۆیە ئەندامانی ئامادەکار تووشی دۆخێکی نەخوازراو دەبن و دەشڵەژێن.\nلەم سەروبەندەدا، نازم حیکمەت دەچێتە سەر مەنەێەی ووتاردانەکەو ڕوودەکاتە ئامادەبوان و پێیان دەڵێ: ئامادەبوان، من کراومە وەکیلی کوردەکان و قسەتان بۆ دەکەم، نازم باسێکی زۆری کورد دەکات و ئامادەبوانیش لەگەڵ ھەر قسەیەکیدا چەپڵەی بۆ لێدەدەن، یەکێک لەقسەکانی ئەوەیە کەدەڵێت:” من کەبە کوردستانی ئازاددا نەچمەوە تورکیا، لام وایە تورکیا دەوڵەت نییە و بۆنی ئازادی نەکردووە…”.\nگۆنگرە بەسەرکەوتووی کۆتای دێت و میوانانی گۆنکرە دەگەڕێنەوە، ئامادەکارانیش دەچنەوە بۆ شوێنی حەوانەوەی خۆیان، بەڵام درەنگانێکی شەو تاڵەبانی دەگەرێتەوە لایان، پرسیاری لێدەکەن، ئەوە لەکوێ بوویت؟ لەوەڵامدا دەڵێ ئیشم ھەبوو، ھاورێکانی پێی دەڵێن، ئیشی لەوە گرنگتر چییە پێمان بڵێ؟ تاڵەبانی زۆر پێداگری دەکات و دەڵێ: ئیشی خۆم ھەبوو کۆتایی پێبھێنن.\nنەجیب خەفاف، دەڵێ: بڕیارماندا شوێنی ئەو ئیشە گرنگە بکەوین و بزانین ئاخۆ ئەوە چ کارێکە وای لەتاڵەبانی کردە ئامادەگی کۆنگرەکە نەبووبێ، لەکاتێکدا ئەو سەرۆکی ئەو گۆنگرەیە بووە، دەڵێ: پاش گەڕان پرسیارێکی زۆر بۆماندەرکەوت کە، جەلال تاڵەبانی لە ئاسانسۆردا کیژێکی ئەندازیارێکی بینیوەو دەبنە دۆستی یەک و لادەداتە ماڵی ئەوان، بۆئەو مەبەستە نەکراوە ئامادەی کۆنگرەکە بێت.\nPrevious وێنەی سەرکردە سیاسیەکانی کوردستان لە منداڵیدا\nNext کۆنترین زمانەکانی جیهان


2020.08.08 - 22:16\nنوێنەری وڵاتی ئێران لەئاژانسی نێودەوڵەتی وزەی ئەتۆم، وڵاتی سعودیەی تۆمەتبارکرد بە تێوەگلان و پلانداڕشتن بۆ دروستکردنی چەکی ئەتۆمی بەشێوەیەکی نهێنی، داواشیکرد، ئاژانسە نێودەوڵەتییەکە هۆشداری تووند لەو باریەوە بەو وڵاتە بدات.\nکازم غەریب ئابادی، نوێنەری ئێران لەئاژانسی نێودەوڵەتی وزەی ئەتۆم، نیگەرانی وڵاتەکی نیشاندا بەرانبەر چالاکییە گۆماناوییەکانی سعودیە دەربارەی پڕۆگرامی پەرچککردنی نهێنی ئەتۆمی و ڕاپۆرتێکیشی دەربارەی ئەو پرسە پێشکەش بە ئەندامانی ئاژانسەکە کرد.\nئابادی ئاماژە بەوەکرد: "سەرباری ئەوەی سعودیە پەیماننامەی ڕێگرتن لە بڵاوبوونەوەی چەکی ئەتۆمی واژووکردووە، بەڵام لە هەمانکاتدا ڕێگری لەپشکنینی دامەزراوە ئەتۆمییەکانی دەکات لەلایەن پشکنەرە نێوەدەوڵەتییەکانی ئاژانسەکەوە".\nئەوەشی خستووەتەڕوو: "هەڵسوکەوتەکانی سعودیە و شاردنەوەی زانیارییەکان دەربارەی پرۆگرامە ئەتۆمییە ئاشتیانەکەی گومانەکانی زیاترکردەوە، ڕوڵی نەرێنی سعودیەش لەتێکدانی سەقامگیری ناوچەکە زیاتر نیگەرانمان دەکات و گومانی ئەوە دروستدەکات کە ئەو وڵاتە پرۆگرامی نهێنی چەکی ئەتۆمی هەبێت".\nئابادی داواشی لە ئاژانسی وزەی ئەتۆمی نێودەوڵەتی کردووە، هوشداری بە وڵاتی سعودیە بدەن کە هەر لادانێک لەمەبەست و مەرامی ئاشتیانەی بەرنامە ئەتۆمییەکەی بەتووندی لەلایەن ئەندامانی ئاژانسەکەوە وەڵامدەدرێتەوە و دەبێت سعودیە شەفافی بنوێنێت لە پابەندبوونی بەڕێکارەکانی ئاژانسە نێودەوڵەتییەکە.\nتاتە قوڕێکی کۆنی سۆمەرییەکان فرۆشرا کە شێوازی دروستکردنی بیرەى لەسەرە\n2020.08.17 - 23:47


هۆكاری شكستی یه‌ك لیستیی ئیسلامییه‌كان ئاشكرا ده‌كرێت - ئاوێنه\nئه‌ندامێكی مه‌كته‌بی سیاسی بزوتنه‌وه‌ی ئیسلامی له‌باره‌ی هۆكاری شكستی دروستكردنی یه‌ك لیستی له‌نێوان سێ پارته ئیسلامییه‌كه‌ی كوردستان رایده‌گه‌یه‌نێت ” كۆمه‌ڵ پێی وایه به‌شداریكردنی ئێمه له‌كۆبونه‌وه‌كانی بارزانی گه‌وره‌دا هیچ سودێكی نییه‌و ئێمه‌ش پێمان وایه به‌شداریكردنی ئه‌وان له‌كۆبونه‌وه‌كانی بارزانی بچوكدا هیچ سودێكی نییه”.\nمحه‌مه‌د ساڵح بامۆكی ئه‌ندامی مه‌كته‌بی سیاسی كۆمه‌ڵی ئیسلامی كوردستان به‌ئاوێنه‌ی راگه‌یاند”كۆمه‌ڵی ئیسلامی هه‌ر له‌سه‌ره‌تاوه راشكاوانه هه‌ڵوێستی خۆی‌و رای خۆی وتوه‌و ئاماده‌یی خۆمان بۆ برایه‌تی‌و كاری هاوبه‌ش، راگه‌یاندوه”.\nوتیشی ” له‌هه‌موی گرنگتر ئه‌وه‌یه كه هه‌ڵوێسته سیاسیه‌كانمان له‌به‌رامبه‌ر روداوه‌كانی كوردستان‌و ناوچه‌كه یه‌ك بێت یان راوێژی راسته‌قینه‌و چاك له‌نێوانمان هه‌بێت”.\nبامۆكی ئاماژه‌ی به‌وه‌دا كه “رێككه‌وتون له‌سه‌رئه‌وه‌ی ته‌فه‌هومی هه‌ڵوێستی جیاوازی یه‌كتری بكه‌ن‌و گله‌یی له‌یه‌كتر نه‌كه‌ن”.\nسه‌باره‌ت به‌مه‌سه‌له‌ی یه‌ك لیستیش وتی “مه‌سه‌له‌یه‌كی گرنگه‌و له‌په‌یڕه‌وی ناوخۆی كۆمه‌ڵدا له‌وباره‌یه‌وه باس كراوه كه بۆ ئه‌نجامدانی یه‌ك لیستی ده‌بێت راپرسی له‌نێو ئه‌ندامانی حزبدا بكه‌ین”.\nوتیشی “تائێستا واده‌ی هه‌ڵبژاردن دیاری نه‌كراوه‌و ئه‌گه‌ر واده‌كه‌ش دانرا ئه‌وه ده‌بێت بۆ دروستكردنی هه‌ر یه‌ك لیستییه‌ك بۆ هه‌ڵبژاردن راوێژ به‌ئه‌ندامانی كۆمه‌ڵ بكه‌ین”.\nجه‌غتیشی كرده‌وه “له‌ئێستادا ناتوانین وه‌ڵامی رونمان له‌وباره‌یه‌وه هه‌بێت”.\nبامۆكی ئاماژه به‌وه ده‌كات كه “یه‌كگرتو بزوتنه‌وه زۆر داكۆكی له‌سه‌ر دروستكردنی یه‌ك لیستی ده‌كه‌نه‌وه‌و له‌دواهه‌مین كۆبونه‌وه‌شیاندا بابه‌تی یه‌ك لیستییه‌كه‌یان دواخستوه”.\nله‌باره‌ی خۆكاندیدكردنی مامۆستا عه‌لی باپیریش بۆ سه‌رۆكی هه‌رێمی كوردستان، محه‌مه‌د ساڵح بامۆكی وتی “شتی وام نه‌بیستوه‌و شتی واش باسی لێوه نه‌كراوه”.\nكۆمه‌ڵ پێیوایه به‌شداریكردنی یه‌كگرتوو بزوتنه‌وه له‌كۆبونه‌وه‌كانی بارزانی گه‌وره‌دا هیچ سودێكی نییه‌و\nئێمه‌ش پێمان وایه به‌شداریكردنی ئه‌وان له‌كۆبونه‌وه‌كانی بارزانی بچوكدا هیچ سودێكی نییه\nكامیل مه‌حمود ئه‌ندامی مه‌كته‌بی سیاسی بزوتنه‌وه‌ی ئیسلامی له‌و بڕوایه‌دایه كه ئه‌وان وه‌ك سێ لایه‌نه ئیسلامییه‌كه به‌فیعلی له‌ناو به‌ره‌یه‌كی ئیسلامیدان‌و وتی “ئه‌وه‌ی دروستمان كردوه زیاتره له‌به‌ره‌و بریتییه له‌سه‌ركردایه‌تیه‌كی هاوبه‌ش بۆ به‌ڕێوه‌بردنی كاری ئیسلامی له‌كوردستاندا”.\nوتیشی “له‌ئێستادا ئه‌وه‌ی كه زۆر باسی لێده‌كرێت دروستكردنی لیستی هاوبه‌شه‌و كراوه به‌مۆركی كاره به‌ره‌ییه‌كه‌و له‌م قۆناغه‌دا به‌هۆی هه‌ندێك جیاوازی سیاسیمان بۆ واقیعی ئه‌مڕۆی كوردستان‌و بۆ چاره‌سه‌ركردنی قه‌یرانه سیاسیه‌كان، ئه‌و باسه‌مان دواخستوه”.\nئاماژه‌ی به‌وه‌شدا “له‌هه‌ندێك له‌مه‌سه‌له‌ی سیاسیدا ئێمه یه‌كین له‌روانینمان بۆ بارودۆخه سیاسیه‌كه به‌ڵام له‌میكانیزمی چاره‌سه‌ردا هه‌ندێك جیاوازیمان هه‌یه له‌ڕوی تیۆری‌و پراكتیكدا”.\nله‌باره‌ی جیاوازییه‌كانیشه‌وه، كامیل مه‌حمود وتی”كۆمه‌ڵی ئیسلامی پێی وایه كه به‌شداریكردنمان له‌كۆمیته‌ی ریفراندۆم‌و وه‌ڵامدانه‌وه‌ی دانیشتنه‌كانی بارزانی ئه‌مانه بێسودن‌و ده‌بێت كێشه‌كان به‌م جۆره دانیشتنانه‌و به‌مجۆره ئالیه‌تانه به‌بێ ئاماده‌سازی سودێكی نییه”.\nوتیشی “به‌هه‌مان شێوه ئێمه‌ش تێبینیمان له‌سه‌ر كۆمه‌ڵ هه‌یه كه به‌شداره له‌حكومه‌تێكدا كه حكومه‌ته‌كه خه‌ڵكی برسی كردوه‌و چه‌ترێكه بۆ گه‌نده‌ڵكاران‌و گه‌نده‌ڵی، واتا له‌هه‌ردولاوه تێبینیمان له‌سه‌ر یه‌كتری هه‌یه”.\nره‌تیشیكرده‌وه كه گه‌یشتبنه به‌ربه‌ست له‌دروستكردنی لیستی هاوبه‌ش‌و هه‌وڵی هه‌ر بۆ ده‌ده‌ن.\nجه‌غتیشی له‌سه‌ر ئه‌وه كرده‌وه كه كاری به‌ره‌كه‌یان ته‌نها له‌دروستكردنی یه‌ك لیستیدا چڕ نه‌كردۆته‌وه‌و به‌وته‌ی ئه‌و “كاری به‌ره‌ی ئیسلامی مه‌ودای فراوانتری هه‌یه”.\nله‌باره‌ی خۆكاندیدكردنی عه‌لی باپیر ئه‌میری كۆمه‌ڵی ئیسلامی بۆ سه‌رۆكی هه‌رێمیش، كامیل مه‌حمود وتی “ئێمه له‌گه‌ڵ مامۆستا عه‌لی باپیر له‌چه‌ند رۆژی رابردودا كۆبونه‌وه‌مان ئه‌نجامدا‌و به‌هیچ شێوه‌یه‌ك هیچ ئاماژه‌یه‌كمان له‌قسه‌كانیدا نه‌خوێنده‌وه كه ئه‌و خۆی كاندید بكات بۆ سه‌رۆكی هه‌رێم”.\nوتیشی”پێمانوایه ئه‌گه‌ر خۆیشی كاندید بكردایه قسه‌ی له‌سه‌ر ده‌كرد‌و باسی ده‌كرد بۆ ئه‌وه‌ی به‌لانی كه‌مه‌وه پشتیوانی سێ لایه‌نه ئیسلامییه‌كه به‌ده‌ستبهێنێت”.\nجه‌غتیشی كرده‌وه “به‌هیچ شێوه‌یه‌ك ئه‌و بابه‌ته باس نه‌كراوه‌و نه‌مانبیستوه برایانی كۆمه‌ڵی ئیسلامی مه‌رامێكی وایان هه‌بێت”.\nوتیشی “ئه‌و كه‌سه‌ی كه ده‌بێته كاندیدی هه‌ر سێ لایه‌نه‌كه ئه‌و كه‌سه‌یه كه له‌ده‌سته‌ی باڵای كاری هاوبه‌شدا بڕیاری له‌سه‌ر ده‌درێت”.\nد.عومه‌ر محه‌مه‌د به‌رپرسی نوسینگه‌ی ئه‌نجومه‌نی جێبه‌جێكردنی یه‌كگرتوی ئیسلامی كوردستان جه‌غت له‌سه‌ر ئه‌وه ده‌كاته‌وه كه دروستكردنی یه‌ك لیستی پارته ئیسلامیه‌كانیان به‌كراوه‌یی به‌جێهێشتوه.\nوتیشی”به‌رژه‌وه‌ندیمان له‌چیدا بو دوای مشاوه‌ره‌و لێكتێگه‌یشتن هه‌نگاوی بۆ ده‌نێین”.\nئاماژه‌شی به‌وه كرد كه “كۆمه‌ڵی ئیسلامی به‌وانیان نه‌وتوه له‌گه‌ڵ دروستكردنی لیستی هاوبه‌ش نین”و وتی “به‌ڵام باس له‌به‌رژه‌وه‌ندی‌و خوێندنه‌وه‌ی هاوبه‌ش ده‌كه‌ن بۆ دۆخه سیاسیه‌كه”.\nبه‌رپرسی نوسینگه‌ی ئه‌نجومه‌نی جێبه‌جێكردنی یه‌كگرتو ئاماژه به‌وه ده‌كات كه”لێره‌و له‌وێ هه‌ندێك له‌ئه‌ندامه‌كانی كۆمه‌ڵ قسه‌یان له‌وباره‌یه‌وه كردوه، به‌ڵام به‌ڕه‌سمی هیچیان به‌وان نه‌وتوه كه بڵێن به‌رژه‌وه‌ندیمان له‌گه‌ڵ ئه‌وه‌دا نییه یه‌ك لیست دروست بكه‌ین”.\nجه‌غتیشی له‌سه‌ر ئه‌وه كرده‌وه كه له‌لای كۆمه‌ڵ ئه‌و ئاماده‌ییه نابینن بۆ دروستكردنی یه‌ك لیستیه‌كه‌و له‌ئێستادا پێیان باش نییه‌و له‌به‌رژه‌وه‌ندی خۆیان‌و لایه‌نه‌كانی تریشی نابینن.\nئه‌و ئاماژه‌ی به‌وه‌شدا كه ئه‌وان‌و كۆمه‌ڵ به‌پێی په‌یڕه‌وی ناوخۆیان بۆ پرسی یه‌ك لیستی تائاستی مه‌ڵبه‌نده‌كان ده‌بێت راوێژ به‌ئه‌ندامه‌كانیان بكه‌ن‌و وتی “ئێمه تائێستا ئه‌و راوێژه‌مان نه‌كردوه‌و نازانین ئایا برایانی كۆمه‌ڵ كردویانه یان نا”.\nد.عومه‌ر محه‌مه‌د جه‌غتی له‌سه‌ر ئه‌وه كرده‌وه “له‌و هه‌نگاوی یه‌ك لیستییه بێئومێد نه‌بون‌و هه‌ر كاری بۆ ده‌كه‌ن”.\nئه‌و نه‌یشارده‌وه كه له‌نێو خۆیاندا وه‌ك سێ پارته ئیسلامییه‌كه تێبینییان له‌سه‌ر كاری سیاسی یه‌كتر هه‌یه‌و وتی “به‌ڵام ئێمه هه‌مومان له‌گۆڕه‌پانێكی هاوبه‌شدا كار ده‌كه‌ین”.\nوتیشی “ئامانجمان یه‌كه به‌ڵام له‌نه‌هج‌و ئسلوبدا جیاوازیمان هه‌یه بۆ گه‌یشتن به‌ئامانجه‌كان‌و له‌هه‌ندێك شتدا هاوكۆكین‌و له‌هه‌ندێكی تردا جیاوازیمان هه‌یه”.\nجه‌غتیشی كرده‌وه “ئێمه بڕوامان وایه بۆ هه‌مو كۆبونه‌وه‌یه‌ك بچین‌و له‌كۆبونه‌وه‌كاندا قسه‌ی خۆمان بكه‌ین به‌ڵام برایانی كۆمه‌ڵ پێیان وایه كۆبونه‌وه‌كان بێهوده‌یه‌و ئه‌نجامی نابێت‌و له‌به‌رئه‌وه ناچنه كۆبونه‌وه‌كان وه‌ك فشارێك نه‌ك وه‌كو ئه‌وه‌ی بڕوایان به‌كۆبونه‌وه‌و گفتوگۆ نه‌بێت”.\nله‌باره‌ی بونی كاندید بۆ سه‌رۆكایه‌تی هه‌رێم وه‌ك نوێنه‌ری سێ لایه‌نه ئیسلامییه‌كه، د.عومه‌ر محه‌مه‌د وتی “هێشتا زوه بۆ ئه‌وه‌ی قسه‌ی لێ بكرێت‌و خوێندنه‌وه‌ی باشتر‌و قسه‌ی زیاتری ده‌وێت‌و له‌وباره‌یه‌وه هیچمان باس نه‌كردوه”.\nنووسراوە لە 2017-07-22 7:39 pm


مستەفا مەولوودی: خەڵکی کوردستان بە بڕوابەخۆبوونەوە بۆ دامەزراندنەوەی کۆماری کوردستان تێدەکۆشن – KDPmedia\nHomeدیمانەمستەفا مەولوودی: خەڵکی کوردستان بە بڕوابەخۆبوونەوە بۆ دامەزراندنەوەی کۆماری کوردستان تێدەکۆشن\n24/01/2021 دیمانە, هەواڵ\nلە بەرەبەری ٢ی ڕێبەندان، ٧٥ ساڵەی دامەزرانی کۆماری کوردستان‌دا، “کوردستان” دیمانەیەکی لەگەڵ کاک مستەفا مەولوودی، جێگری سکرتێری گشتیی حیزب پێک‌هێناوە. لەو دیمانەیەدا پرسی گۆڕانکارییە سیاسییەکان لە ئێران و ناوچە، خەڵک و دەسەڵات لە ئێران و پرسی خەبات و هاوخەباتیی کورد و هێزە سیاسییەکانی ڕۆژهەڵاتی کوردستان تەوەری سەرەکیی ئەم دیمانەیە بوون:\nکاک مستەفا لە دەربیجەی گۆڕانکارییەکان لە ڕۆژهەڵاتی نێوەڕاستەوە دەست پێ دەکەین. بارودۆخەکە چۆنە؟ لە ئێران، نێوان خەڵک و حاکمییەت چۆن دەبینن؟\nناوچەی ڕۆژهەڵاتی نێوەڕاست بەردەوام لە ئاڵوگۆڕ و گۆڕانکاری‌دایە. لەبەر ئەوەی پرسە جۆراوجۆر چارەسەرنەکراوەکانی ناوچە دەخوازێ گۆڕانکاریی بەردەوام ڕوو بدەن، چونکی زۆر لە دەوڵەتانی زاڵ لە ناوچە بەتایبەت لە ئێران، دەوڵەتی دێموکراتیک و خەڵکی نین. بۆیەش خەڵک هەوڵ دەدا نیزامێک بێتە سەر کار کە دێموکراتیک و خەڵکی بێ، وەڵامدەر بێ. خەڵک هەوڵ دەدا ژیان و گوزەرانی خۆشتر بێ، بەڵام لە ئێران حکوومەتی کۆماری ئیسلامی بە زەبروزەنگ بەرهەڵستی خەڵک و مافەکانیان بۆتەوە.\nخەڵکی هەر وڵاتێک خۆشەویستیی بۆ خاک و وڵاتەکەی هەیە و پێی خۆشە نیشتمانەکەی ئاوەدان بێ، پێوەندیی دروست، بنیاتنەر و سەقامگیری لەگەڵ کۆمەڵگەی نێودەوڵەتی بێ. بەڵام لەوەشدا دەبینین کە کۆماری ئیسلامی ئاسوودەیی لە خەڵک هەڵگرتووە و ئێران بە هۆی سیاسەتە چەوتەکانی کۆماری ئیسلامییەوە وەک “عونسوری نامەتلوب” لە هاوکێشە سیاسییە جیهانییەکان‌دا سەیر دەکرێ. بۆیە خەڵکی وڵات ئاڵوگۆڕی دەوێ و بۆ دابین‌کردنی دێموکراسی و مافە سیاسی و مەدەنی و کۆمەڵایەتییەکانی لە تێکۆشانی بەردەوام‌دایە. لە لایەکی دیکەوە سیاسەتەکانی کۆماری ئیسلامی مەترسیی بۆ سەر زۆر وڵاتی ناوچە دروست کردوە، لەم ڕووەوە گۆڕانکارییەکان لە ئێران و ناوچە شوێنی ڕاستەوخۆ لەسەر یەکتر دادەنێن.\nکاک مستەفا لە ڕۆژەکانی کۆتایی دەسەڵاتی تڕامپ‌دا دەبینین سیاسەتی ئەوپەڕی زەخت و سەپاندنی گەمارۆی نوی بە دژی ئێران درێژەی هەیە. شوێن‌دانانی ئەم گەمارۆیانە لەسەر بڕیارەکانی کۆماری ئیسلامی و هەروەها بارودۆخی خەڵک چۆن هەڵدەسەنگێنی؟\nگەمارۆکانی ئەمریکا لەسەر کۆماری ئیسلامی سروشتییە کاریگەریی خۆی لەسەر بڕیارەکانی ڕێژیم هەبووە. ئەم گەمارۆیانە تا ڕادەیەک دەستی کۆماری ئیسلامیی لە پڕۆژە ئەمنیەتییەکانی و تەڕاتێن و دەستێوەردان لە کاروباری وڵاتانی ناوچە کورت کردۆتەوە، بەڵام هاوکات شێوەی مودیرییەتی گەمارۆکان لەلایەن کۆماری ئیسلامییەوە کە ئامرازەکانی کۆنتڕۆڵی خەڵکی بەدەستەوەیە، وای‌کردووە کە دووکەڵی گەمارۆکان پتر بچێتە چاوی خەڵکی وڵاتەوە. ئێمە بینیمان لە دۆخی گەمارۆکانیش‌دا\nبەشی زۆری بودجە و ئیمکاناتی وڵات هەر بۆ دامەزراوە ئەمنیەتی و سەربازی و حکوومەتییەکان بوو. بە دەربڕینێکی دی ڕاستە ئەو گوشارەی گەمارۆکانی ئەمریکا کاریگەریی لەسەر سیاسەتەکانی ڕێژیم لە ناوچە و ئابووریی وڵات و ئاست و بڕی داهاتی ڕێژیم هەبووە، بەڵام حکوومەتی ئێران جۆرێک جووڵاوەتەوە کە زیانەکە زۆرتر بە سەر خەڵک‌دا بشکێتەوە. هەڵبەت هەر ئەو بارودۆخەش کەلێنی نێوان خەڵک و حاکمییەتی زیاتر کردووە و وەک دەبینین شەپۆلی نوێی ناڕەزایەتییەکان لە ئێران بەدژی دەوڵەت و دەسەڵات دەستی پێ کردووەتەوە.\nکێ براوەیە؟ ئایا کۆماری ئیسلامی پاشەکشە دەکا؟ خەڵک بەسەر ئەو بارودۆخەدا زاڵ دەبن؟\nخەڵکی ئیران خەڵکێکی زیندووە، خەڵکێکی چالاک و ماف‌ویستە، خەڵکێکە لە وەختی خۆی‌دا گەورەترین شۆڕشی کردووە، بۆیە ئەم خەڵکە فەرهەنگ و پاشخانێکی دەوڵەمەندی لە خەبات و مافخوازی‌دا هەیە. بۆیە ئەمن پێم‌وایە داهاتووی ئێران بۆ ئازادیی خەڵک و دابین‌بوونی دێموکراسییە. کات بۆ ئەوە دیاری ناکەین، بەڵام ئەو دەسەڵاتە سیاسییە ناتوانێ هەتا سەر بەو ئەقڵییەتە و بە خەیاڵی ئاسوودە بەسەر خەڵکی ئێران‌دا حکوومەت بکا. خەڵکی ئێرانیش توانا و تەحەممولی ئەوەی نییە بەرگەی ئەو هەموو فشار و بەش‌مەینەتییانە بگرێ. بۆیە پێم‌وایە ململانێی نەبڕاوەی نێوان حکوومەت و خەڵکی ئێران دواجار بە قازانجی خەڵک دەشکێتەوە.\nخەڵکی کوردستان لە کوێی ئەم ململانێیەدان؟\nئێمە پێمان‌وایە پێوەندیی خەڵکی ئێران و کوردستان بەیەکەوە گرێ‌دراوە. بۆیە هەر گۆڕانکارییەکی سیاسیش لە ئێران‌دا ڕوو بدا، کاریگەریی لەسەر خەڵکی کوردستانیش هەیە. سرووشتییە ئەگەر خەڵکی ئێران مەسەلەی دێموکراسییان بۆ گرینگە، مافی هاووڵاتییان بە لاوە باسە، پرسی هاوبەشی لە حکوومەتی دێموکراتیک و ئازادیان بۆ گرینگە، بایەخ بە دەسەڵاتی نەتەوەیی و خۆبەڕێوەبەری دەدەن، دەبێ کوردستان ببینن کە لە چل ساڵی ڕابردوودا بۆ ئەو ئامانجانە لە خەبات‌دا بووە. خەبات و تێکۆشان لە کوردستان لە پێناو ئازادی و دەستەبەری مافە سیاسی، نەتەوەیی، مەدەنی، ئابووری و کۆمەڵایەتییەکان نهادینە بووە و هەموو ئەوانەی ئاگاداری ڕەوشی سیاسیی ئێرانن، دەزانن کە پرسی سیاسی لە کوردستان زۆر لەپێشە. خەڵکی کوردستان سیاسیترە، حیزب و ڕێکخراوی سیاسیی بەڕابردوو و ئامادە لە مەیدانی هەیە.\nبۆیە لەم بارەیەشەوە لام وایە ئەو ئامادەییە لە خەڵکی کوردستان‌دا هەیە کە لە ئەگەری هەر گۆڕانکارییەک‌دا بتوانێ دەور و ڕۆڵی سەرەکیی خۆی بگێڕێ و خاوەنداری لە پرس و مافە ڕەواکانی بکا.\nئەوەی کە جەنابت دەفەرمووی دەخوازێ حیزبە کوردییەکان زیاتر یەکگرتوو بن و پێکەوە هەماهەنگی زیاتریان هەبێ؟\nبێ‌گومان حیزبی سیاسی کاریگەریی زۆری لەسەر بردنە پێشی بزووتنەوەی جۆراوجۆری کۆمەڵایەتیی و سیاسی لەهەر وڵاتێک‌دا هەیە. بۆیە، یەکەم ئێمە بایەخ بە تێکۆشانی حیزبی لە پرۆسەی سیاسیی کوردستان‌دا دەدەین و لامان وایە کە حیزبەکان لە کوردستان دەسکەوتی گرینگیان بۆ بزووتنەوەی کورد دەستەبەر کردووە\nدوویەم، ئێستا وا نییە بڵێی لە کوردستان یەک حیزبی سیاسی بە تاقی تەنیا بتوانێ هەموو یان زۆربەی هەرە زۆری خەڵک لەگەڵ خۆی بخا. بۆیە کارەکە دەبێ کاری هاوبەش، بەگرووپ و بەیەکەوە بێ. بزووتنەوەی کورد لەو پێوەندییەدا ئەزموونی خۆش و ناخۆشی هەیە کە ئەو ئەزموونە ناخۆشانە دەبێ ببێتە دەرس و دووپات نەبێتەوە. ئەزموونی باش و بەنرخیشمان هەیە لە بەیەکەوە کار کردن کە دەبێ زیاتر پەرەیان پێ بدەین بۆوەی ناوەندێکی سیاسیی قەرار و بڕیار لە کوردستان‌دا دروست ببێ. لە ئێستادا ناوەندی هاوکاریی حیزبەکانی کوردستان بۆ ئەو مەبەستە دەتوانێ چەترێکی باش بێ، بەڵام ناوەندی هاوکاری بۆوەی وەڵامدەری ئەرکەکانی داهاتوو و چاوەڕوانیی گشتییەکە بێ، دەبێ زۆرتر کار بکا و پڕۆژەی مەیدانیی پتری هەبن.\nکە باس لە هاوپێوەندیی حیزبەکان لە کوردستانی ئێران دەکرێ چاوەکان زیاتر دەچنە سەر حیزبی دێموکرات کە بەداخەوە ئێستا دوو بەشە. ئایا بەمجۆرە دەکرێ لەو ئامانجانە نیزیک ببینەوە؟\nئەوەی کە خەڵکی خەڵکی کوردستان بەگشتی چاویان بەسەر حیزبی دێموکراتەوە هەیە، یان چاوەڕوانییان لە حیزبی دێموکرات هەیە، تەواو بەجێیە. چونکە ئەو حیزبە مێژووییەکی پڕشنگداری لە پێک‌هێنانی حکوومەت و ئیدارەکردنی وڵات‌دا هەیە. خەباتێکی فرەڕەهەندی بۆ دەستەبەری ماف و ئازادییەکانی خەڵکی کوردستان بەڕێوە بردووە، خوێنی لەبەر ڕۆیشتووە، بەرگریی قارەمانانەی لە خەڵک و دەسکەوتی خەباتی نەتەوەی کورد لە ئێران کردووە و هەموو ئامرازێکی بۆ دەستەبەری مافەکانی کورد لە ئێران دەکار کردووە. یانی دەکرێ بڵێین مێژووی حیزبی دێموکراتی کوردستان ئاوێنەی باڵانوێنی مێژووی خەڵکی کوردستانە لە کوردستانی ئێران لە ماوەی ئەو حەفتاو پێنج ساڵەدا.\nبۆیە ئەو چاوەڕوانییەی خەڵکی کوردستان لە حیزبی دێموکراتی کوردستان بە ڕەوا دەبینم و هیوادارم هەر دوو بەشی حیزبی دێموکرات بە لەبەرچاوگرتنی ئەو مێژووە و ئەو چاوەڕوانییەی کە خەڵک لێیان هەیە و ئەو کاریگەرییەی کە بەیەکەوە دەتوانن لەسەر تەواوی پرسەکانی گەلی کورد هەیانبێ، زووتر ڕیزەکانی خۆیان یەک بخەنەوە.\nکاک مستەفا هەڵسەنگاندنی گشتیی بەڕێزتان لە دۆخی بزووتنەوەی کورد و پرسی مافەکانی کورد لە ئێران لە بەستێنی گۆڕانکارییەکانی ئێستا چییە؟\nواقعییەت ئەمەیە کە پرسی سیاسیی ئێمە لە ئێرانە. یانی پێوەندیی دەوڵەتی، پێوەندیی کیشوەری، پێوەندیی قانوونی و پێوەندیی کولتووری و فەرهەنگی و مێژوویی و… خەڵکی ڕۆژهەڵاتی کوردستان لەگەڵ ئێرانە. کەوابوو حیزبەکانی ڕۆژهەڵاتی کوردستان دەبێ هەوڵ بدەن لەگەڵ خەڵکی ئێران و جۆراوجۆرییەکانی ئەم وڵاتە، لەگەڵ خەڵکی سیاسی ئێران و لەگەڵ ئەو کەسانەی دڵیان بۆ ئێرانێکی دێموکراتیک لێ دەدا لەسەر خەت بێ و کار بکا، تەفاهومێک دروست بکا کە لە داهاتووی دروست‌کردنەوەی ئێرانێکی دێموکرات‌دا لە بەرژەوەندیی هەم خەڵکی کوردستان و هەم خەڵکانی ئێران‌دا بێ.\nدووهەم، حیزبی دێموکراتی کوردستان ئەگەر بڵێین یەکێک لە حیزبە هەرە دیارەکانی ڕۆژهەڵاتی کوردستانە، بەڵام بە تاقی تەنیا ناتوانێ ئەو بزووتنەوە بەربڵاوە بەو هەموو ئەرک و بەرپرسایەتییە لە حەوزەکانی کۆمەڵایەتی، سیاسی، نێونەتەوەیی، ئەرکەکانی هێزی پێشمەرگە ڕێبەری بکا. بۆیە حیزبی دێموکرات و هێزەکانی دیکەی کوردستان دەبی هەوڵ بدەن لە پلاتفۆرمێکی هاوبەش‌دا ئادرەسێکی ڕوون بۆ بزووتنەوەی کورد دروست بکەن و هەل و دەرفەتەکان لە گۆڕانکارییەکانی ئێران‌دا بقۆزنەوە. نەمر دوکتۆر قاسملوو زۆر جار دەیفەرموو: “دەرفەت گرینگە، جاری وایە نەتەوەیەک ئەگەر دروست لە دەرفەتێک کەڵک وەرگرێ، سەد ساڵ دەتوانێ بچێتە پێشێ و بەپێچەوانە ئەگەر دروست کەڵکی لێ وەرنەگرێ سەد ساڵ دەچێتەوە دوایە”. کەڵک‌وەرگرتن لە دەرفەتیش بە پڕۆژە و بە بەرنامە دەبێ. لە هەمووی گرینگتر بەپێی ئەزموونێک کە گەلی کورد لە هەموو بەشەکانی کوردستان هەیەتی، لە لاوازیی دەسەڵاتی ناوەندی‌دا بۆشایی دەسەڵات لە کوردستان‌دا پەیدا دەبێ و بۆ پڕ کردنەوەی ئەو بۆشاییە دیسانەکە حیزبەکان دەبێ پڕۆژە و بەرنامەیان هەبێ. ئەو ئەرکە قورسە و لەسەر شانی هەموومانە، بەڵام خۆ ئەمە هەر بە قسە ناکرێ. کاری دەوێ، هەوڵێ دەوێ، سازان و لێک تێگەیشتنی دەوێ و لە ئاخردا ساغ‌بوونەوە لەسەر پڕۆژەیەکی دەوێ کە هەموومان پابەند بین بە جێبەجێ کردنی.\nلە یادی ٧٥ ساڵەی کۆماری کوردستان‌دا، خەڵکی کوردستانی ئێران کە خاوەنی کۆماری کوردستان و ڕابڕدوویەکی ڕابردووییەکی پڕشەنگداری ئاوان، چی بکەن کۆمارێکی دیکەی کوردستان لە ڕۆژهەڵاتی کوردستان دابمەزرێننەوە؟\nڕەنگە ئەمە هەم بۆ حیزبی دێموکراتی کوردستان کە یەکەم کۆماری کوردستانی دامەزراندووە و بۆ خەڵکی کوردستانیش ناخۆش بێ کە پاش ٧٥ ساڵ لە دامەزرانی کۆمار، ئێستاش حیزبی دێموکرات و خەڵکی کورد لە کوردستانی ڕۆژهەڵات بە ئامانجە سیاسی و نەتەوەییەکانی خۆیان نەگەیشتوون. بەڵام ئەوە هیچ لە قەدری تێکۆشەرانی دێموکرات و خەڵکی کوردستان کەم ناکاتەوە و دوای ئەو ماوەیە و لە هەموو ئەو زەمەنەدا حیزبی دێموکرات هەر بۆ ئەو ئامانجانە تێدەکۆشێ کە ئامانجی کۆماری کوردستان بوون. کۆماری کوردستانیش بەرچاوی ڕوون کردووین کە بە وشیارییە بەرەو ئەو ئامانجە بڕۆین. خەڵکی کوردستان بە بڕوابەخۆبوون و هیوای دامەزراندنەوەی کۆمارێکی دیکەی کوردستانە کە لە بەرامبەر دوژمنی مافەکانیان ڕاوستاون. لەو پێوەندییەدا زیان و خەساری گیانی و ماڵیی زۆریان وێ کەوتووە، بەڵام ئاڵای خەباتی کوردستان و کۆماری کوردستانیان هەر بەرز ڕاگرتووە. بۆیە لەو بارەیەوە گەرمترین پیڕۆزباییان پێ دەڵێم و ئەوەش دەڵێم ئەوەی ئەمن لە کوڕان و کچانی ڕۆژهەڵاتی کوردستان تێدەگەم، دڵنیام خەڵکی کوردستان لە تێکۆشان ناوەستێ هەتا ئامانجەکانی کۆماری کوردستان وەدی دێنێ.\nبەو هیوایە و سپاس بۆ بەشداریت لەو دیمانەیەدا\nئێوەش ماندوو نەبن\nبە بۆنەی ٧٥ ساڵەی دامەزرانی کۆماری کوردستان، وێبینارێک بۆ بەڕێز کاک “خالید عەزیزی” سکرتێری گشتیی حیزبی دێموکراتی کوردستان بەڕێوە چوو\nنامه‌ی کاک خالید عه‌زیزی بۆ سکرتێری نه‌ته‌وه یه‌كگرتووه‌کان و به‌رپرسی سیاسه‌تی ده‌ره‌وه‌ی یه‌كێتیی ئورووپا سه‌باره‌ت به چاره‌نووسی گیراوه‌کانی کوردستان\nکومیتەی دانمارکی “ناوەندی هاوکاریی حیزبەکانی کوردستانی ئێران” نامەیەکی ئاراستەی ئۆرگانە پەیوەندیدارەکانی وڵاتی دانمارک کرد\n27/01/2021 دانمارک, هەواڵ\nڕۆژی چوارشەممە ۲۷ی ژانویەی ۲٠۲۱ی زایینی، کۆمیتەی دانمارکی “ناوەندی هاوکاریی حیزبەکانی کوردستانی ئێران” لە ڕێگەی ناردنی نامە بۆ ۱٦ ئۆرگانی پەیوەندیدار و کەسایەتی دەسەڵاتداری دانمارکی، جینایەتەکانی رژیمی ئێرانی لە قاو دا. دەقی سەرەکی نامەکە ڕەشبگیرییەکانی [درێژەی بابەت]\nسپاسنامەی کۆمیسیۆنی تەشکیلاتی حیزبی دێموکراتی کوردستان\nخەڵکی بەهەڵوێستی کوردستان! ئەندامان، لایەنگران و دڵسۆزانی حیزبی دێموکراتی کوردستان! ئەوساڵ حیزبەکەمان و حیزبەکەتان، حیزبی دێموکراتی کوردستان لە هەلومەرجێکدا یادی ٧٥ ساڵەی دامەزرانی خۆی جێژن گرت و یۆبیلی ئەڵماسی لە بەرۆکی خۆی دا کە بەداخەوە [درێژەی بابەت]


بایـدن و كـورد!\nبەگوێرەی ئەنجامە بەراییەكانی هەڵبژاردنەكانی ئەمریكا بێت، دەتوانین بڵێین (جۆ بایدن) سەرۆكی ژمارە (46)ی ئەمریكایە، بابزانین (جۆ بایدن) كێیە؟\n(جۆ بایدن) ناوی تەواوی (جۆزیف رۆبینێت بایدن جۆنیۆر)ە پارتی دیموكرات و ركابەری سەرسەختی (دۆناڵد ترەمپ) بوو بۆ هەڵبژاردنەكانی سەرۆكایەتی ئەمەریكا كە لە رۆژی سێ شەممە رێككەوتی (3/11/2020) بەڕێوەچوو، بایدن لە رێكەوتی (1942/11/20) لە شاری سكڕانتنی ویلایەتی پێنسلڤانیا لەدایك بووە، من چوار ساڵ لە شاری سكڕانتن ژیاوم و خوێندنی ماستەرم لە (زانكۆی مێری وود)ی ئەم شارەدا تەواو كردووە، زۆرینەی رەهای خەڵكی سكڕانتن (جۆ بایدن)یان خۆش دەوێت و لە هەر كەسێكیان بپرسیت باس لە زیرەكی و مرۆڤدۆستی و لیبڕاڵی و ئازادیخوازی ئەوت بۆ دەكەن، بایدن دكتۆرای لە یاسادا هەیە و ماوەی (47) ساڵ خزمەتی سێكتەری گشتی ئەمەریكای كردووە، بەجۆرێك بۆ ماوەی (36) ساڵ سیناتۆر بووە بۆ ویلایەتی دیڵاوەر، هەروەها ماوەی (8) ساڵیش جێگری سەرۆك باراك ئۆباما بووە، جۆ بایدن لە ئێستادا تەمەنی (77) ساڵە و ئەگەر بتوانێت لەم هەڵبژارنەدا سەركەوتن بەدەست بێنێت و دۆناڵد ترەمپ ببەزێنێت، ئەوا دەبێتە (46)مین سەرۆكی ئەمەریكا و بەتەمەنترین سەرۆكی هەڵبژێردراو لە مێژووی كۆشكی سپی ئەمەریكادا.\n(جۆ بایدن) شارەزاترین كارەكتەری سیاسی ئەمەریكایە بەرامبەر بە رۆژهەڵاتی ناوەڕاست بەگشتی و دۆزی كورد بەتایبەتی، بایدن ماوەیەكی زۆر بەرپرسی كۆمیتەی پەیوەندییەكانی دەرەوەی ئەنجومەتی پیران (سێنات) بووە، جگە لەوەی لە سەردەمی ئۆبامادا بۆ دوو خول جێگری سەرۆك و بەرپرسی دۆسیەی عێراق بووە لە كۆشكی سپی، لەو ماوەیەدا زیاتر لە (24) جار سەردانی رۆژهەڵاتی ناوەڕاست و عێراق و كوردستانی كردووە (چ وەك سیناتۆر یان وەك جێگری سەرۆك)، جۆ بایدن یەكێك بووە لە سیناتۆرە دەگمەنەكانی پارتی دیموكرات كە پشتگیری (بۆشی كوڕ)ی كرد بۆ روخاندنی رژێمی بەعس لە ساڵی (2003) هەروەها خاوەنی پڕۆژەی دابەشكردنی عێراقە بۆ سێ هەرێم و یەكێك لە هەڵوێستە مێژوویەكانی (بایدن) بەرامبەر بەكورد ئەوكاتە بوو كە گوتی "بەتەنها شاخەكان هاوڕێی كورد نین بەڵكو ئێمەش هاوڕێی كوردین".\nئەمڕۆ زیاتر لە ساڵێك تێپەڕ دەبێت بەسەر داگیركردنی رۆژئاوای كوردستان لەلایەن توركیاوە، ئەویش دوای پەیوەندیە تەلەفۆنیەكەی نێوان (ترەمپ و ئەردۆغان) بوو كاتێك ترەمپ گڵۆپی سەوزی بۆ ئەردۆغان هەڵكرد تاكو پڕۆسەی داگیركارییەكە ئەنجام بدات، بەڵام ئەم هەڵوێستەی ترەمپ هەردوو پارتەكەی ئەمەریكا و كۆنگرێس و میدیا و شەقامی ئەمەریكای تووڕە كرد و ئەم هەڵوێستەی ترەمپ شەرمەزاركرا، لەبەرامبەردا جۆ بایدن گوتی "ئێمە هەرگیز وەك ترەمپ پشت لەكورد ناكەین".\nهەڵـبژاردنی ئەمجارەی سەرۆكایەتی ئەمەریكا بۆ ئێمە و زۆربەی وڵاتانی جیهان چارەنوسسازە، بە جۆرێك پاڵپشتی زلهێزەكانی دابەش كردووە بەسەر كاندیدەكان (ڕوسیا و توركیا) كاریان بۆ دەرچوونەوەی ترەمپ دەكرد، لە بەرامبەردا (چین و ئێران) كاریان بۆ سەركەوتنی جۆ بایدن دەكرد، ئەم گرنگی پێدان و دابەش بوونە بەهۆی گرنگی پێگەی سەرۆكی ئەمەریكایە لە داڕشتنی سیاسەتی دەرەوەدا، چونكە بە گوێرەی ماددەی دووی دەستوری ئەمەریكا (سنوری دەسەڵاتی سەرۆك) زۆر فراوانە، واتە بە گۆڕانی سەرۆك سیاسەتی دەرەوەی ئەمەریكاش دەگۆڕێت، چونكە سەرۆك دەسەڵاتی ڕەهای ڕەنگڕێژكردنی سیاسەتی دەرەوەی هەیە، بۆیە چاوەڕواندەكرێت بە گۆڕانی سەرۆكی ئەمەریكا هاوكێشەی (باڵانسی هێز) لەم ناوچەیە بگۆڕێت، بەتایبەت لە نێوان هەردوو جەمسەری (شیعە و سووننە)دا، بە جۆرێك ئەگەر (بایدن و دیموكراتەكان) سەر بكەون ئەوا چاوەڕواندەكرێت ئێران گەشە بكات و رێككەوتنی ئەتۆمی (5+1) زیندووبكرێتەوە، لەبەرامبەردا چاوەڕواندەكرێت توركیا پاشەكشە بكات، چونكە پەلكێشیەكانی توركیا بۆ (سووریا و لیبیا و هەرێمی كوردستان) بایدنی تەواو نیگەران كردووە، وەك لە چاوپێكەوتنی بایدن لەگەڵ (نیویورك تایمز New York Times)دا رایگەیاند "ئەگەر ببم بە سەرۆكی ئەمەریكا، هاوكاری ئۆپۆزیسیونی توركیا دەكەم بۆ رووخاندنی دیكتاتۆر ئەردۆغان"\nلە ئێستاشدا كە جۆ بایدن بەرەو كۆشكی سپی بەڕێوەیە، گومان لەوەدا نییە بە چوونی بایدن هاوكێشەكانی ناوچەكەی ئێمەش دەگۆڕێن، ئەو هەژمون و پەلهاویشتنانەی توركیا بۆ باشور و رۆژئاوای كوردستان و بۆ لیبیا و دەستوەردانەكانی لە شەڕی جۆرجیا و ئەرمینیا و هەڕەشەكانی بۆ ئەوروپا و دەرودراوسێكانی، بەهۆی پەیوەندییە كەسییەكانی نێوان ئەردۆگان و ترامپەوە بوو، چاوپۆشی ئەمریكا لە شەڕفرۆشتنەكانی توركیا لەبەر بڕیارە تاكڕەوییەكانی ترامپ بوو، بە هاتنی بایدن زۆرشت پێچەوانە دەبنەوە.\nئەو گوشارانەی ئەمریكا لەسەر ئێران رەنگە ئاقارێكی تر بگرن و ئێران بە هێزێكی كاریگەرترەوە بهێننەوە ناو هاوكێشەكان، پێویستە ئەمانە لەبەرچاو بگیرێن و چاوەڕێ بكەین، رەنگە زۆر رووداو بە قازانجی كورد وەربچەرخێن.\nشایەنی باسە دوای رێكەوتنی (سایكس بیكۆ) لە ساڵی (1916) خاكی كوردستان دابەشكرا بەسەر هەرچوار وڵاتی (عێراق-ئێران-توركیا-سوریا)، تاكو ئێستاش ئەمەریكا لە چوارچێوەی ئەم وڵاتە داگیركەرانەدا مامەڵە لەگەڵ دۆزی كورد دەكات، بۆیە ناتوانین بە ڕەهایی بڵێین (بایدن) بەیەك چاو سەیری دۆزی كورد دەكات لە هەرچوار پارچە، چونكە هەڵبژاردنی (بایدن) ئەگەری هەیە لە بەرژەوەندی پارچەیەكی كوردستان بێت و لەبەرژەوەندی پارچەیەكی تری كوردستان نەبێت، بۆ نموونە لە بەرژەوەندی كوردانی باكوور و ڕۆژئاوایە كە (بایدن) هەڵبژێردرێت، چونكە (بایدن) دژی ئەردۆغانە، بەڵام لەبەرژەوەندی كوردانی رۆژهەڵات نییە كە (بایدن) هەڵبژێردرێت، چونكە ئەگەری هەیە بایدن سزاكان لەسەر ئێران هەڵگرێت و رێككەوتنی ئەتۆمی كارا بكاتەوە، لەم حاڵەتەشدا ئێران زیندوو دەبێتەوە.\nبە شێوەیەكی گشتی دەتوانین بڵێین لەسەر ئاستی كەسی (بایدن) شارەزاتر و ئاشناترە لە (ترەمپ) بەرامبەر بە دۆزی كورد، بەڵام لەسەر ئاستی حزبی (كۆمارییەكان) زیاتر لە (دیموكراتەكان) دۆستی كوردن، ئەگەرچی بە درێژایی مێژوو هەردوو حزب هەڵوێستی (ئەرێنی و نەرێنیان) بەرامبەر بە دۆزی كورد هەبووە، ئەوەش لەبەر ئەوەیە كە هەمیشە بەرژەوەندییەكانی ئەمەریكا (پێودانگ و سەنگی مەحەك) بوون لە داڕشتنی سیاسەتی دەرەوەی ئەمەریكا.


تره‌مپ و بایدن كامیان دڵی به كوشتنی "فه‌خریزاده" خۆشه!\nفەخریزادە ماوه‌ی دوو ده‌یه هێزێكی پاڵنه‌ری پشت پڕۆگرامی چه‌كی ئه‌تۆمی ئێرانه\nلوقمان غه‌فوور 04:18 November 29 2020\nفەخریزادە ترەمپ بایدن ئەمەریكا ئێران ئیسرائیل\nده‌شێت كوشتنی موحسین فه‌خریزاده سه‌رۆكی پڕۆگرامی ئه‌تۆمی سه‌ربازی ئێران ده‌رهاویشته‌ی فراوانی هه‌بێت له‌سه‌ر داهاتووی ئیداره‌ی بایدن.\nرۆژنامه‌ی زه دالاس مۆرنین نیوز له ژمارەی دوێنێ 28ی تشرینی دووه‌م نووسیویه‌تی: "ده‌شێت ئێران كاردانه‌وه‌ی توندی هه‌بێت له‌سه‌ر كوشتنی فەخریزاده هه‌روه‌ك چۆن كاردانه‌وه‌ی به‌رامبه‌ر تیرۆركردنی قاسم سوله‌یمانی هه‌بوو".\nلیوا قاسم سوله‌یمانی به‌رپرسی لیوای قودس-ی سوپای پاسداران له رۆژی 3ی كانوونی دووه‌می 2020 له رێگه‌ی فڕۆكه‌ی بێفڕۆكه‌وان له نزیك فڕۆكه‌خانه‌ی به‌غدا تیرۆر كرا.\nئاژانسه‌كانی هه‌واڵی فه‌رمی حكومه‌تی ئیران ئاماژه‌یان به‌وه‌دا كه گه‌وره زانای ئه‌تۆمی ئێرانی كه له‌لایه‌ن هه‌واڵگری ئه‌مه‌ریكی و ئیسرائیله‌وه تۆمه‌تباره به سه‌ری رمی ئه‌تۆمی ئێران، به‌ر ده‌ستڕێژی گولـله دراوه لە ناوچه‌ی ئبسارد-ی سه‌ر به پارێزگای ده‌ماوه‌ند كه 40 مایل له خۆرهه‌ڵاتی تارانه‌وه دووره.\nبه‌گوێرەی راپۆرتێكی هه‌واڵگری ئه‌مه‌ریكی و هه‌واڵگری ئێرانی كه له‌لایه‌ن ئیسرائیله‌وه دزه‌ی پێكراوه، ئه‌و زانایه بۆ ماوه‌ی دوو ده‌یه هێزێكی پاڵنه‌ری پشت پڕۆگرامی چه‌كی ئه‌تۆمی ئێرانه و به‌رده‌وام بوو له كاركردن، ئه‌ویش دوای ئه‌وه‌ی به شێوه‌یه‌كی هێمن له‌سه‌ره‌تای سه‌ده‌ی بیست و یه‌كدا ده‌ستیپێكرد.\nله هه‌مانكاتدا رۆژنامه‌ی زه دالاس مۆرنین نیوز ده‌شڵێت: "ده‌شێت هێرشه‌كه و تیرۆركردنی (فه‌خریزاده) كاریگه‌ری نه‌رێنی دروستكات له‌سه‌ر هه‌وڵه‌كانی سه‌رۆكی هه‌ڵبژێردراوی نوێ (جۆ بایدن) بۆ ژیاندنه‌وه‌ی رێككه‌وتنی ئه‌تۆمی ئێران - ئه‌مه‌ریكا له ساڵی 2015 كه هه‌روه‌ك چۆن چه‌ند جارێك به‌ڵێنی دابوو ئه‌گه‌ر ئێرانییه‌كان ره‌زامه‌ندبن بگه‌ڕێته‌وه سه‌ر مێزی گفتووگۆ".\nپرۆفیسۆر مارك ئێل جۆهانسن مامۆستای زانستی سیاسه‌ت و مێژوو له زانكۆی مینیسۆتا به كوردستان24ی راگه‌یاند: "تیرۆكردنی (فه‌خریزاده) له‌م كاته‌دا راسته‌وخۆ په‌یوه‌ندی به نه‌گه‌ڕانه‌وه‌ی ئه‌مه‌ریكا و ئێرانه‌وه هه‌یه بۆ سه‌ر مێزی گفتوگۆ و رێگری له بوژاندنه‌وه‌ی رێكه‌وتنی 2015".\nمارك گوتیشی: "تیرۆركردنه‌كه له كاتێكدایه كه ئێران و ئیداره‌ی تره‌مپ له گرژیدان به‌رامبه‌ر به‌یه‌ك، وێڕای ئه‌وه‌ی به‌پێی زانیاری من كه له كۆشكی سپی چنگم كه‌وت، دوو هه‌فته له‌مه‌وبه‌ر سه‌رۆك تره‌مپ باوه‌ڕی به‌وه هێناوه كه له چه‌ند پێگه‌یه‌كی ئێران بدات، به‌ڵام جێگره‌كه‌ی و چه‌ند سیناتۆرێك پێیانوابووه به‌مه كێشه‌كان بۆ ئیداره‌كه‌ی ئاڵۆزتر ده‌كات كه چه‌ند هه‌فته‌یه‌كی ماوه".\nبه‌پێی راپۆرتێكی زه واشنتۆن پۆست، سه‌رۆك تره‌مپ رۆژی 12ی تشرینی دووه‌م، له كۆبوونه‌وه‌یه‌كی كۆشكی سپی سه‌باره‌ت به لێدانی بنكه‌ی ئه‌تۆمی داوای له گه‌وره راوێژكاره‌كانی كردووه، بژارده‌ی بده‌نێ سه‌باره‌ت به رێوشوێنی پێویست دژی پێگه‌ی سه‌ره‌كی سه‌ربازی ئه‌تۆمی له (ناتانزا) بۆ هه‌فته‌كانی داهاتوو. به‌ڵام رۆژی دواتر مایك پۆمپێیۆ وه‌زیری ده‌ره‌وه‌ی ئه‌مه‌ریكا سه‌ردانی ئیسرائیل-ی كردووه و له‌گه‌ڵ نه‌تانیاهۆ-ی سه‌رۆك وه‌زیرانی ئیسرائیل كۆبووەته‌وه.\nهه‌رچه‌نده هۆكاری سه‌ردانه‌كه‌ی پۆمپێیۆ نه‌زانراوه، به‌ڵام ئه‌وه‌نده‌ی گوتووه كه ئه‌مه دوا سه‌ردان ده‌بێت له‌م پله‌و پۆسته‌دا.\nرۆژنامه‌ی شیكاگۆ تربیۆن له ژماری 28ی تشرینی دووه‌م نووسیویه‌تی: "ئه‌گه‌ر هێرشكردن بۆ ئه‌وه بێت ئێران ملكه‌چ بكرێت بۆ وه‌ستاندنی فراوانكردنی پڕۆگرامه ئه‌تۆمییه‌كه‌ی ئێران، ئه‌وا لێدانه له ئیداره‌ی بایدن كه زیاتر ئامانجی بوژاندنه‌وه‌ی رێككه‌وتنی 2015یه".\nله دوای ئه‌وه‌ی چه‌ند هه‌فته‌ی رابردوو سه‌رۆك تره‌مپ ده‌ستله‌كاركێشانه‌وه‌ی مارك ئیسپر وه‌زیری به‌رگری و گه‌وه‌ر جێگری پێنتاگۆن-ی گۆڕی، بووه جێگه‌ی ترس بۆ لێدانی ئیران له كۆتایی ئه‌م تێرمه‌ی سه‌رۆكایه‌تیدا.\nشیكاگۆ تربیۆن ده‌شڵێت: "وێرای گفتوگۆی نێوان گه‌وه‌ر به‌رپرسانی تره‌مپ و له‌نێویاندا پۆمپێیۆ-ی وه‌زیری ده‌ره‌وه و جه‌نه‌راڵ مارك میلی سه‌رۆكی ده‌سته‌ی ئه‌ركانی هێزه هاوبه‌شه‌كان دژی لێدانی سه‌ربازین له ئێران، به‌ڵام ئێران به وڵاتێكی دوژمنكارانه وه‌سفده‌كه‌ن".\nتا ئێستا به‌رپرسانی ئه‌مه‌ریكا هیچ لێدوانێكی فه‌رمیان نییه له‌سه‌ر تیرۆركردنی فه‌خریزاده، به‌ڵام هه‌ندێك له‌به‌رپرسانی ئه‌مه‌ریكا پێداگری له‌سه‌ر ئه‌وه ده‌كه‌ن كه ئه‌و زنجیره كوشتنه‌ی كه ماوه‌ی كه‌متر له‌ساڵیكه به‌رامبه‌ر زانایانی ئه‌تۆمی له ئێران كراون، پەیامێكی روونە له‌سه‌ر داواكردن له‌وه‌ی ئێران ده‌ست له‌به‌رنامه‌ی ئه‌تۆمی هه‌ڵگرێت.


03:28 - 24/11/2020\nلە دانوستانەكانی بەغداد و هەولێردا واشنتۆن بێلایەن دەبێت\nهەرێمی كوردستان ئامادەیی نیشان دەدات هەركات پێویست بێت وەفدی حكومەت بچێتەوە بەغداد بۆ دانوستان، یەكێتی داوا دەكات دەسەڵات بدرێت بە وەفدەكە بۆ ئەنجامدانی رێككەوتن و ئەمریكاش بەراورد بە رابردوو دەیەوێت رۆڵێكی بێلایەنانەتری هەبێت لە كێشەكانی بەغداد و هەولێردا.\nئەوانە جگە لە بڕیاری سەرۆكی ئەنجومەنی نوێنەران بۆ دروستكردنی لیژنەیەكی بەدواداچوون بۆ كێشەكانی هەرێم و ناوەند.\nدوای گەڕانەوەی لە گەشتەكەی، مەسرور بارزانی سەرۆكی حكومەتی هەرێمی كوردستان لەگەڵ وەفدی دانوستانكاری حكومەتی هەرێم كە پێكهاتوون لە جێگری سەرۆك وەزیران و چەند وەزیرێك كۆبووەوە و وەفدەكەی بە لایەنی فەرمی گفتوگۆ ناوبرد لەگەڵ بەرپرسانی حكومەتی عێراق.\nلە كۆبوونەوەكەدا جەخت لەوە كرایەوە كە شاندی دانوستانكاری حكومەتی هەرێم هەموو هەوڵ و توانایەكی خۆی خستووەتەگەڕ بۆ گەیشتن بە رێكەوتن لە گەڵ حكومەتی فیدراڵی.\nهەر لە كۆبونەوەكەدا، ئاماژە بەوەدرا كە شاندی هەرێمی كوردستان لە هەر كاتێك بە پێویستی بزانێت، ئامادەیە سەردانی بەغدا دەكات.\nیەكێتی: وەفدەكە دەسەڵاتی هەبێت\nلەبارەی چوونی وەفدی حكومەتی هەرێمی كوردستان بۆ بەغداد كە جێگری سەرۆكی حكومەت لە پشكی یەكێتی نیشتمانی كوردستان سەرۆكایەتی وەفدەكە دەكات، یەكێتی داوادەكات دەسەڵات بدرێت بە وەفدەكە بۆ رێككەوتن.\nلاهور شێخ جەنگی، هاوسەرۆكی یەكێتی نیشتیمانی كوردستان رایگەیاند : دەبێت حكومەت پەلە بكات لە ناردنی شاندێكی خاوەن بڕیار بۆ بەغدا تا چیتر ماف و موچەی موچەخۆرانی هەرێم دوا نەكەوێت و گەلەكەمان پەراوێز نەخرێت.\nئاماژەی بەوەشدا كە سەرقاڵن و خەریكن و چوون بۆ بەغدا، دەبێت حكومەت تیمێك بنێرێت لەم هەفتەیەدا، هەوڵیانداوە دۆخەكە هێوربكەنەوە لە بەغدا و چاوەڕوانی ئەوەن حكومەت تیمێك بنێرێت بۆ ئەوەی دانوستان دەستپێبكات و موچەی ئەم دو سێ مانگە وەربگرن.\nئەمریكا: بێ لایەن دەبین\nئەگەرچی لەماوەی رابردوودا باڵیۆزخانەی ئەمریكا لە بەغداد رۆڵی بەرچاوی دەگێڕا لە نزیكخستنەوەی هەولێر و بەغداد و تەنانەت دەوترا كڵێشەی رێككەوتنەكەش لە باڵیۆزخانەكەدا نوسراوە، بەڵام ئەمجارە ئەمریكا دەیەوێت بێ لایەن مامەڵە بكات.\nپەرلەمان لیژنە پێكدەهێنێت\nهاوكات لەگەڵ پێشهاتەكانی سەردانی وەفدی هەرێم بۆ بەغداد و فشارەكانی رێككەوتن، ئەنجومەنی نوێنەران، لیژنەیەكی لە هەشت پەرلەمانتار پێكهێنا بۆ ئەوەی دیالۆگ لەنێوان حكومەتی فیدراڵ و حكومەتی هەرێمی كوردستان بكەن، بەمەبەستی چارەسەركردنی كێشە و گرفتە دیارەكانی نێوان هەردولا.\nبەپێی نوسراوێكی ئەنجومەنی نوێنەرانی عێراق كە واژۆی محەمەد حەلبوسی سەرۆكی ئەنجومەنەكەی لەسەرە، بڕیاردرا بە پێكهێنانی لیژنەیەكی كاتی لە هەشت پەرلەمانتار بەمەبەستی ئەنجامدانی دیالۆگ لەنێوان بەغداد و هەولێر بۆ دۆزینەوەی ڕێگەچارەی گونجاو بەپێی دەستور و یاسا و دادپەروەری لەدابەشكردنی سامان لەنێوان خەڵك و رەچاوكردنی بەندە یاساییەكانی پرۆژەیاسای بودجەی گشتی فیدراڵی بۆ ساڵی 2021.


Mohammad Mehdi App for iPhone - Free Download Mohammad Mehdi for iPad & iPhone at AppPure\nMohammad Mehdi Free Get\nMohammad Mehdi Description\nسوپاس بۆ بەکارهێنانی ئاپی تایبەتیم\nمن مامۆستا محمد ڕاستەوخۆ ئەم ئاپە بەڕێوە دەبەم و خوێندکارەکانی کۆرسی ڤی ئای پیم ئەتوانن درێژە بە قۆناغێکی نوێ بدەن لێرە و هەروەها خوێندکارەکانی کۆرسە ئۆنڵاینەکانیشم دەتوانن سوود لەم ئاپە ببینن وەکو تەواوکەری کۆرسە ئۆنڵاینەکانیان لە فەیسبووک، کە خوێندکارەکانم دەتوانن لە ڕێگەی ئەم ئاپەمەوە ئاستیان بۆ بەرزترین ئاست بەرز بکەنەوە و تەنانەت فێری وەرگێڕانی زمانی ئینگلیزی بۆ کوردی یان کوردی بۆپ ئینگلیزیش ببن بە باشترین شێواز و بە فێربوونی جوانترین شێوەزاری ئەمریکی.\nئەم ئاپە بۆ کێ دەبێت؟\n١. بۆ هەموو ئەو کەسانەی کە کۆرسی ڤی ئای پی من تەواو دەکەن.\n٢. بۆ هەموو ئەو کەسانەی کە دەگەنە ئاستی سێیەمی کۆرسە ئۆنڵاینەکان.\n٣. بۆ هەموو کەسێکی ئاساییش دەبێت بە مەرجێک ئاستی سەرەتایی و ناوەندی لە زمانی ئینگلیزی تەواو کردبێت.\nنرخی ئاپەکە چەندە؟\n١. ئەم ئاپە بۆ هەموو ئەو کەسانەی کە بەشداری کۆرسی ڤی ئای پی یان کردووە بە بێ بەرامبەرە.\n٢. بۆ هەموو ئەو کەسانەی کە لە کۆرسە ئۆنڵاینەکانم گەشتوونەتە ئاستی سێیەم بە بێ بەرامبەرە.\n٣. بۆ خەڵکی ئاساییش کە بەشداری لە هیچ کۆرسێکی من نەکردبێت بە ١٥ هەزار دینارە.\nلە ڕێگەی ئەم ئاپەوە دەتوانن ڕۆژانە باوترین وشەو ڕستەو دەستەواژەکانی زمانی ئینگلیزی فێر ببن بە ئاسانترین شێوە کە پێویستی بە هیچ سەعی کردن و لەبەر کردنێک نەبێت و تەنها بە چەند جار دووبارە کردنەوەیەکی ڕؤژانە دەتوانن هەموو وشەو دەستەواژەو ڕستەکانی ناو ئەم ئاپە فێر ببن کە پێتان دەگات.\nMohammad Mehdi 2.0.5 Update\nچاکردنی چونە ژورەوە بە کۆد\nWane وانە Education\nnusinga نوسینگە Business


مه‌ريوان وريا قانع11/10/2020 264 جار بینراوە\nمەسرور بارزانی لە پەرلەمان ووتی: "ئێمە نیزامێکی سۆسیالیستی یان کۆمۆنۆێمیستیمان نیە تا گرنگی بە کەرتی گشتی بدەین". لە وەڵامی ئەم قسەیەدا دەکرێت لەو بەڕێزە بپرسین ئەی باشە ئێوە چ "نیزام"ێکتان ھەیە؟ کام سیستمی ئابوریی و سیاسیتان ھەیە؟\nبەڵام ھەندێک لە نەیارەکانی ئەوان، بەتایبەتی بڕێک لەوانەی خۆیان بە چەپ و ڕادیکال دەزانن، وەڵامی ئەم پرسیارانەیان بۆ ئەدەنەوە و پێیاندەڵێن: سیستمەکەتان "کامپیتالیزم"ە، "سەرمایەداریی"ە، "کاپیتالیزمێکە لە خزمەتی چینی سەرمایەداراندا لە کوردستان"، ئەم "کاپیتالیزم"ەش "بە چەند تۆڕێکی یاسایی و نایاساییشەوە بە سەرمایەداریی جیھانییەوە، گرێدراوە".\nبە بۆچوونی من ئەم جۆرە وەڵامە گشتگیر و ئەبستراکتە بە پرسیاری ئەوەی چ جۆرە سیستمێکی ئابوریی لەھەرێمدا دروستکراوە، وەڵامێکی تەواو ھەڵە و بێمانا و بێبنەمایە. ناونانی ئەوەی لە ھەرێمدا ھەیە بە "کاپیتالیزم" یان "سەرمایەداریی" کە خزمەت بە "چینێک" لە "بۆرژوازیی" و "سەرمایەدار" دەکات، جگە لە ئینشانووسییەکی ئاسان و ئیستیقالەکردنێکی تەواو لە بیرکردنەوە، جگە لە خۆدزینەوە لە شیکردنەوەیەکی مێژوویی کۆنکریت ئەوەی لە ئارادایە، شتێکی دیکە نییە. ناونانی سیستمی ئابوریی لە ھەرێمدا بە "سەرمایەداریی" ھەم تێنەگەیشتنێکی سەرسوڕھێنەرمان لە سەرمایەداریی و ھەم لەو جۆرە سیستمەش نیشانئەدات کە لە ھەرێمدا ئامادەیە. سەرمایەداریی سیستمێکی ئابوریی سیاسییە ناکرێت بۆ یەک فۆرم کورتبکرێتەوە و بەو شێوە گشتگیرە بەکاربھێنرێت، سەرمایەداریی فۆرم و شێوازی جیاواز و ھەمەجۆریی ھەیە. ھەر بۆ نموونە ئەو سەرمایەدارییەی لە سوید و نەرویج و دانیمارک ئامادەیە، ئەو سیستمە نییە کە لە سعودیە و ئێران و سوداندا ئامادەیە، ئەو کاپیتالیزمەی لە ھۆڵەندا و ئەڵمانیا و فەرەنسادا ھەیە، ئەوە نییە کە لە ئابووریە پڕ تاڵانییەکەی ھەرێمەکەی ئێمەدا ھەیە. قسەوتنی گشتییش بە کاپیتالیزم، ئەوەندەی دەچێتە قاڵبی جنێودانەوە، دەیەکی ئەوە ناچێتە قاڵبی شیکردنەوە و ڕاڤەکردنێکی نیمچە زانستیشەوەوە.\nکەڵەکەکردنی سەرمایە لەڕێگای ھێزەوە، لە ڕێگای تێکەڵکردنێکی پاسۆلۆژیانەی ھێزی سیاسیی و ھێزی سەربازیی و ھێزی ئەمنیی بە ئابوریی، ئەو ژێرخانەیە کە ئەم ئابورییە ترسناکەی لەسەر دروستبووە. کەڵەکەکردنی سەرمایەیە لەڕێگای تاڵانی ڕۆژانەی ئابورییەکەوە کە تەواو کۆنترۆڵ و ئاراستەکراوە. لە ڕاستیدا ئەوەی لە ھەرێمدا ھەیە "بازای سەرمایەداریی" ئازاد و نائازاد نییە، بەڵکو بازاڕێکی تەواو مۆنۆپۆڵکراو و خنکێنراوە، بەڕادەیەک لەوانەیە زەحمەتبێت بتوانین بازاڕێک بدۆزینەوە بەڕادەی ئەم بازاڕە لە ھەرێمدا مۆنۆپۆڵکراو و دەستەبەسەرداگیراو و بە زۆرمانا خنکێنراوبێت. بازاڕێک دابەشکراو بەسەر چەند گروپێکی بەناویەکداچوودا کە بە لۆژیکی کۆنترۆڵکردنی مافیاییانە کاردەکات، نەک بە لۆژیکی بازاڕ خۆی، لەھەر فۆرمێک لە فۆرمەکانیدا.


وەز تەکنای جە هەورامانەنە / هومایون موحەممەدنژاد\nچهارشنبه ۴ بهمن ۱۳۹۶ | ۸:۴۸\nوەز تەکنای جە هەورامانەنە / هومایون موحەممەدنژاد\nپایگاه تحلیلی خبری پاوه پرس؛ هەورامان جە بۆنەو هەوای وەش و کویسانیش و وارای واران و وەروەو کەش و کۆیش ، یۆ جە وەشتەرین یاگەکاو کوردەسانیا، جە سایەو هۆرتەقاو هانەکاش و ئاوەو وەروۆکویسانەکاش ، چەم و دەرەکێش پەڕێنێ جە دار و درەخت و گیوا و سەوزەڵانی ،فره بیەی باخ و مڵکوو هەورامانی دیاردەو فێنکی و وەش یاگەیێ هەورامانیا.\nهەورامان ،جە چوار وەرزووساڵی، دیمەنش زەریف و بێ وێنەن،هەر ئەپی بۆنەو خەڵکی فره جە چیلاوچەولایەو سەردانەش کەرا،وەهارووهەورامانی چەنی ئەوەژیواو تەبێعەت و سرووشتی بە وەشتەرین وێنە،وێش مرمانۆ و بەهەشت ئاسا ،گوڵ وگوڵزار وسەوزایی بێ ئەند٘از کەش و کۆ وکەمری ڕازنۆوە،و ڕاویەرەکاش بە بۆوەو وەشوو گوراڵا و وانایەو دەنگوو وەشۆ پەلەوەرەکاش، خێرئامای مێمانەکاش کەرۆ،و ئاوەوهانە و هانەچەمەکاش مانیایی سەفەری لابەرۆ و قرمە و هاژەو ڕۆخانە و تافوو کویسانەکاش،تێکەڵ چەنی دەنگوو بەقۆ کۆسار وسیاوچەمانەو گۆرانی واچەکاش، ڕۆح و ڕەوانی سەینۆوە.\nیۆ جە وەشتەرین وێنەکاو ئامای وەهاری ،تەنگیایەو خۆنچەو ولەکا و چووزەو هەراڵەو دار ودرەختەکان، تایبەت هەراڵەو وەزێن کە جە هەورامانەنە، هەراڵەو پاژەرژی نامێ نریان و ئاد٘یچ هەر جە ڕەنگوو پەیاو ژەرەژەکاو هەورامانی گیریان.\nو پێسەو نامۆ مانگیوێ “پاژەرەژ، ئۆردیبێهێشت ” تێکەڵ بیەی زوانوو تەبێعەتی چەنی فەرهەنگ و زوانی هەورامی ،دیاریش دان.\nئەر گەرەکما بۆ جە بارەو وێنە و دیمەنوو چواروەرزووهەورامانی باس کەرمێ، مشیۆ پێسەو دیوان و کتێب شێعرەکاو هەورامانی ،ڕاویەروو چەم ودۆڵ و هەوار و کەشەکاش بی ، و هەتا بتاوی جە بەرزایی کەشووفەرهەنگوو هەورامانی، پێسەو بەرزەچڕەکاش ، هەورامانی لاونیوە.\nوەهار و یەرەمانگەکەش پێسەو جارانی ویەر کەرا ، و وەرزووهامنی وگەرماکەش وێش مرمانۆ.\nفرەو دار و درەختی ئەچی فەسڵەنە،بەر و مێوە مد٘ا ،بەڵام بڕێوشا جە وەرزوو خەزانی،واتەنی پاییز، سەمەر و بەر مد٘ا پێسەو:هەنگوورێ،هەنار، وەز و بەیە و…\nوەزی، یۆ جە درەختەعالەکاو هەورامنیا،کە چەنی ئاو و هەواو هەورامانی، سازیان و پێسەو سەوقاتی تایبەتۆهەورامانی ئەژناسیان، هەرچن جە پاییزەنە سەمەرش چنیۆوە و سەمەرش تەکنیۆ،بەڵام جە هامنیچەنە، وەزی بە نامێ” کەمکۆڵی” و واتەنی”کارد٘وەژێ” کریۆ ،تامی وەشش کەمتەر جە وەختوو یاوای و تەکنایش نیا.\nوەزتەکنای پێسەو بەرنامیوی تایبەت خەڵکووهەورامانی،جە مانگەوترازیێ “مێهر” دەس پنە کەرۆ،وێش دەنگیوی مۆسیقایی جە دەساوەندەسوو مڵک و باخەکاوە، دەنگ مد٘ۆوە.تەقەو کەوتەیرەواروو وەزەکا چەنی دەنگوو شەنێ شەنیەری،تێکەڵ چەنی دەنگوو خەڵکەکەیش، پەی جەسە و ڕۆحی هۆرپڕای و مووسیقای بێ وێنە ،مرمانۆ.\nشەنێ و شەنیەر\nوەزی جیاواز جە فرەو درەختەکا جە بۆنەو ئانەیە ،لەق و شاخ و دارش سەخت و مۆحکەمتەرا و بێ شەنێ، نمەتاوی ،جە سەمەرش بەهرە بریۆ، بیەی شەنێ فره نیازا، بەڵام ،هەر داریویچ نمەتاوۆ شەنێ بۆ،ئانەن شەنیەر مشیۆ،داریوی ڕێک و پێک هۆرچنۆ،هەتا جە وەختوو تەکنای لەق وشاخ و جەسەو وەزەکێ زامدار نەکەرۆ، ئەڵبەت هەر کەسیویچ نمەتاوۆ شەنیەر بۆ،وەروو ئانەیە فرەو وەزە سەمەردارەکا، هۆروەستەیشا سەخت و سەخڵەتا، و پیاو وێش گەرەکا ، کە بتاوۆ عال و ڕێک و پێک تەمانۆ،ئانەیچ واچمێ ،شەنیەر،ئانەن کەمتەر گەڵاو وەزێ، تەکنۆرە.\nچنیای وەزی پێسەو فرەو مێوەکا پەی باخداری و ساحێب مڵکی ،خەرج و هەزینەیوی فرەش هەن،هەر جە ئاودارای، کاڵای بنۆ درەختەکەیش، کوودکەرد٘ەی، شیمیایی بۆ یام سۆننەتی(حەیوانی، سۆرۆ)،شەنیەر و گلێرەوکەرد٘ەیش و…\nپەی گلێرکەرد٘ەیش و پاک کەرد٘ەی و لابەرد٘ەی پۆسەکەیش”پاقلیرکەرد٘ەی” و بەرد٘ەیشا پەی بازاروو ورەتەی ،ئەرک و زەحمەتی فرەش گەرەکا.\nدماو تەکنای وەزەکا،و گلێرکەرد٘ەیشا، ڕەسمیوی وەش بە نامێ” شارۆ “کەرد٘ەی مەی وەرەو ،ئەڵبەت بە پاو ڕەسم و یاسای مشیۆ ساحێب مڵک ئیجازە بد٘ۆ ،واتەو ئینەیە دماو چن ڕوا گرد٘ کەس مەتاوۆ جە هەر یاگێوەنە ،وەزی شارۆ کەرۆ.\nدماو وەزتەکنای وەزی جە سەرقەل و سەرلەقەکا شاخەکانە مەنۆوە و جە دەسوو شەنیەری بەر شیێنە،و ئینەیچ ڕزقوو شارۆکەر و سمۆرە و ڕاویەرەکان .\nوەزی جە ورەتەینە هەم بە کیلوو وهەم بە دانە،هەزار،هەمیچ مەڕیۆ و بە مەژگەیچ ،ورەشیۆ،مەژگەو وەزێ ،جە وێنە پێسەو مەژگوو ئێنسانی مرمانیۆ،کە جە عێلموو پزێشکینە ،بەهرە و عالیش ،پەی گرد٘ کەسی ئەرمانیان.\nواران كوساران آبان ۳, ۱۳۹۶ - ۱۰:۳۹\nدر هر شهری که در مقطعی از تاریخ مهاجرینی به آن شهر نقل مکان می کنند(به هر دلیلی و از جمله جنگ)، زبان و گفتار مهاجران به مرور زمان تحت تأثیر زبان و لهجه ی مردم آن شهر قرار می گیرد و شاید یکی دو نسل بعدشان کاملاً با لهجه ی مردم شهر مهاجر پذیر تکلم نمایند. اما متأسفانه در پاوه جریان برعکس است و خود مردم اصیل این شهر در این امر بی تقصیر نیستند. هدف از این نوشتار کوتاه ایجاد اختلاف و یا حتی نابودی و حذف لهجه های دیگر نیست بلکه دفاع از خود است و بس. متأسفانه مسئولین فرهنگی پاوه اغلب غیر پاوه ای بوده اند و شاید ناخواسته به این امر کمک کرده باشند. هر روز می بینیم که مقالاتی منتشر می شود و نوشتار به زبان مهاجران است و به مرور این گونه جا افتاده که لهجه ی پاوه ای برای نوشتار نیست و تنها برای گفتار بایستی به کار رود. به راستی چرا این گونه شده است؟ حتی شنیده ایم که در رقابت های ناسالم داستان نویسی هم جریان به گونه ای پیش می رود که آنان که با لهجه ی پاوه ای داستانشونو می نویسند در همان مرحله ی اول از رقابت حذف می شوند. به هر حال دلم پر بود و در این خصوص این چند سطر رو نوشتم که امیدوارم به کسی برنخورد و در راستای حل مشکل قدمی برداشته شود!\nدرجواب واران کوساران آبان ۵, ۱۳۹۶ - ۱۰:۰۵\nاقای واران عزیز!!که همه مردم پاوه شمارو میشناسند وبا نام انجمن….پاوه دارید تیشه به ریشه زبان هورامی میزنید.بدانیدکه حنایتان دیگر رنگی ندارد.\nزبان هورامی یک زبان مستقل وجدای از کردی است ودارای گویشهای لهونی_ژاورودی وتخت وپاوه یی وشامیان ومریوانی وکندوله وگهواره واردلان وزنگنه وباجلان و….است.طبعا چنین زبانی با چنین گستردکی گویش ولهجه،طبیعی است که با گویشهای گوناگون به رشته تحریر دراید.الان تلویزیون سنندج به گویش اردلانی وتلویزیون مهاباد به موکریانی برنامه پخش میکنند.نه سنندجیها زیربار گویش موکریانی میروند نه مهابادیها زیر بار گویش سنندجی.واین طبیعی است.\nهورامی هم بالطبع اینگونه است وهمه برای اعتلای تمام گویشهای ان تلاش میکنیم وبعنوان یک شهروند پاوه یی از کاک همایون عزیز کمال تشکر را دارم ومیخواهم به ایشان بگم ازاین حرفهای جماعت انجمن …..پاوه دلگیرنشوند.\nامیدوارم از جریانات اقلیم کردستان درس بگیرند .که چگونه با زور……….\nکاک همایون اینها داغ به دلند!!!!!!خخخخخخ ههههههه\nسهرابی آبان ۲, ۱۳۹۶ - ۱۳:۲۹\nدستا وه ش بو فره وشتا نویستن\nشاهو آبان ۱, ۱۳۹۶ - ۱۹:۴۷\nسلام کاک همایون گیان ده وه ش\nرستمی آبان ۱, ۱۳۹۶ - ۱۵:۴۶\nجه وه زه وش تر چیش بو


وەزارەتى خوێندنى باڵا و توێژینەوەى زانستى بۆ ساڵى چوارەم ریزبەندیى نیشتمانى زانکۆکانى کوردستان ڕادەگەیەنێت.\nلیژنەى باڵاى ڕیزبەندیى نیشتمانى زانکۆکانى کوردستان لە ڕاگەیەنراوێکدا ڕایدەگەیەنێت: ڕیزبەندیى نیشتمانى زانکۆکان یەکێکە لەپڕۆژە گرنگ و کاریگەرەکانى وەزارەتى خوێندنى باڵا و توێژینەوەى زانستى، چونکە جێبەجێکردنى ئەو پڕۆژەیە لە ماوەى ڕابردوو کاریگەرى زۆرى خستۆتە سەر پێشکەوتنى زانکۆکان و ئاشناکردنى زانکۆکان بەکۆمەڵێک بەهاى نوێ.\nلە ڕاگەیەنراوەکەدا ئەوەش هاتووە: لەئێستادا کاروبارە تەکنیکى و تایبەتەکانى پەیوەست بە ریزبەندیى نیشتمانى زانکۆکان بەشێوەیەکى سەرکەوتو بەڕێوەدەچێت و واش بڕیارە ئەمساڵیش لە ناوەڕاستى مانگى ئەیلول بۆ جارى چوارەم ریزبەندیى نیشتمانى زانکۆکان رابگەیەنرێت.\nلیژنەى باڵاى ریزبەندیى نیشتمانى زانکۆکانى کوردستان دووپاتیشیدەکاتەوە: پرۆسەى ریزبەندیى زانکۆکان پشت بە (٧) پێوەرى سەرەکى و (٤٧) پێوەرى لاوەکى دەبەستێت، جێبەجێکردنی پڕۆژەی ریزبەندیی نیشتمانی زانکۆکان گۆڕانکاری زۆر گرنگی لەگەڵ خۆی هێنا، کلتوری کێبڕکێی زانستی تۆخکردەوەو پێوەر و ستاندارد و کلتوری نوێی هێنایە ناو ئەزموونی ئەکادیمیای کوردستان.\nKISSR - Newsroom: Jul 09 2019 03:39 PM / Hallkawt Zangana\nوەزیرى خوێندنى باڵا: پڕۆژەى تایگرس یەکێکە لە ستراتیژە گرنگەکانى وەزارەتەکەمان\nخوێندکارانی ئاماده‌یی شه‌مێرانی کچان سه‌ردانی ده‌سته‌ی کوردستانی-یان کرد\nكارەكانی كۆبوونەوە و دووەمین كۆنفرانسی پڕۆژەی تایگرس كۆتاییهات\nپلان و هه‌نگاوه‌کانی داهاتووی پڕۆژه‌ى تایگرس تاوتوێده‌کرێت\nلە دووەمین كۆنفرانسی پڕۆژەی تایگرسدا چەندین سیمینار و پانێل پێشكەشكران\nدانیشتنی دووەم و پانێلەکانی دووه‌مین کۆنفرانسی پڕۆژه‌ی تایگرس دەستیپێکرد\nدانیشتنی یەکەمی دووه‌مین کۆنفرانسی پڕۆژه‌ی تایگرس کۆتاییهات\nسیمینارەکانی دووه‌مین کۆنفرانسی پڕۆژه‌ی تایگرس دەستیپێکرد\nدووه‌مین کۆنفرانسی پڕۆژه‌ی تایگرس به‌ڕێوه‌ده‌چێت\nزەمالەی خوێندنی کۆرسی پیشەیی لە لایەن حکومەتى هۆڵەنداوە


كۆنگرێسی ئه مریکا بڕیارێكی بۆ پشتیوانی خۆپێشاندەرانی ئێرانی دەركرد\n2018-01-10 | 10:46:32\nئەنجوومەنی نوێنەرانی ئەمەریكا "كۆنگرێس" بە نزیكەی كۆدەنگی ڕەها بڕیارێكی بۆ پشتیوانی خۆپێشاندەرانی ئێران دەركرد دژی ڕژێمی وڵاتەكەیان، لە بڕیارەكە دووپات لە داوا ڕەواكانی گەلی ئێران كراوەتەوە و سەركۆنەی ڕەشبگیریی خەڵكیش لەلایەن ڕژێمی ئێرانەوە كراوە.\nبڕیارەكەی كۆنگرێس بە زۆرینەی ڕەهای دەنگەكان پەسەند كرا، لە كۆی 417 كۆنگرێسمانی ئامادەبوو، 415 ئەندامی كۆنگرێس بە بەڵێ پشتیوانی پڕۆژە بڕیارەكەیان كرد، لە بەرانبەریشدا تەنیا دوو كەس دژی وەستانەوە، لە ناوەڕۆكی بڕیارەكەیش كۆنگرێسی ئەمەریكا پشتیوانی تەواوی خۆی بۆ خۆپێشاندانەكانی ئێران دووپات كردووەتەوە و هاوكات بەدیهێنانی داوا ڕەواكانی خۆپێشاندەرانیشی بە گرنگ زانیوە و سەركۆنەی ڕەشبگیریی خەڵكیشی لەلایەن كۆماری ئیسلامیی ئێران كردووە.\nبڕیارەكە بە توندی پێشێلكارییەكانی مافی مرۆڤ سەركۆنە دەكات و چالاكییەكانی رژێمی ئێران بۆ تێكدانی خۆپێشاندانەكان و گرتن و ڕاوەدوونان و كوشتنیان. كۆنگرێسمانانی ئەمەریكا لە بڕیارەكە داوایشیان لە دۆناڵد ترەمپی سەرۆكی ئەمەریكا كردووە، سزای زیاتر بەسەر ئێران بسەپێنێت بەهۆی پێشێلكردنی مافەكانی مرۆڤ.\nسەرۆكی لیژنەی كاروباری دەرەوەی كۆنگرێسی ئەمەریكا "ئاد ڕۆییس" گوتی، بە بەرگریكردنمان لە خەڵكی ئێران، دەمانەوێ ئەوە ڕوون بكەینەوە ئەو سزایانەی بەسەر رژێمی ئێرانی دەسەپێنین، مەبەستمان خەڵكەكەی نییە، بەڵكو سزاكانی ئەمەریكا دژی ڕژێمی ئێران، كە ئارامیی ناوچەكەی تێكداوە نەك گەلی ئێران.\nلە ڕۆژی 28ی مانگی ڕابردووەوە تا ئێستەیش خۆپێشاندانەكان لە ئێران بوونیان هەیه، بەڵام وردە وردە چالاكییەكانیان كەم دەبێتەوە، بەهۆی ڕەشبگیری و گرتنەبەری ڕێوشوێنی توند لەلایەن كۆماری ئیسلامیی ئێرانەوە، لە ئەنجامی خۆپێشاندانەكان تا ئێستە زیاتر لە 50 كەس كوژراون و سێ هەزار و 700 كەسیش گیراون.


ئەو ئەفسەرەی ڕێگری لە هەڵکردنی ئاڵای کوردستان کرد سەرزەنشت کراوە\n"پێمان وتووە کە کارێکى نایاسایی و هەڵەى کردووە"\n16:58 سێ شه‌ممه 30 ته‌موز 2019\nدوای ئەوەى ئەفسەرێکی سوپای عێراق ڕێگری کرد لە هەڵکردنی ئاڵای کوردستان لەلایەن کەسوکاری ئەنفالکراوانەوە لە سەماوە، بەرپرسی گۆڕە بەکۆمەڵەکانی عێراق ڕایگەیاند، ڕەفتاری ئەو ئەفسەرە ڕەفتارێکی شەخشی بووە، ئەفسەرەکەش بە توندی سەرزەنشتکراوە.\nزیا کەریم، بەرپرسی گۆرە بەکۆمەڵەکانی عێراق، تایبەت بە ناس کوردی ڕایگەیاند: “ئەوەی ئەو ئەفسەرە کردوویەتی جێی قبووڵ نییە، تەنها ڕەفتارێکی شەخسی بووە، هۆکارەکەشی بۆ ئەوە دەگەڕێتەوە کە ئەو ئەفسەرە زانیاری تەواوی نەبووە کە ئاڵای کوردستان ئاڵایەکی دەستوریە”.\n“ئەفسەرەکەش کە پلەى مولازمی پلە یەکی هەیە لە سوپای عێراق، لەلایەن ئێمەوە بە توندی سەرزەنشت کراوە، ئاگاداریش کراوەتەوەکە ئەوەی ئەو کردوویەتی کارێکی یاسایی نەبووە، نابێت دووبارە ببێتەوە”، بەرپرسى گۆڕە بەکۆمەڵەکانى عێراق واى وت.\nئاماژەی بەوەشکرد، هەڵدانەوەی گۆڕە بەکۆمەڵەکەی شێخە بەردەوامە و پێشبینیشی کرد، زیاتر لە 135 ڕوفاتی تێدا بێت، تا ئێستاش 85 ڕوفات هەڵگیراونەتەوە کارەکانیش بەردەوامییان هەیە.\nلەکاتى سەردانى بەشێک لە کەسوکارى ئەنفالکراوان لە گەرمیانەوە بۆ سەماوە، لە نزیک گۆڕە بەکۆمەڵەکەکانى ئەو ناوچەیە پۆلیسێکى عێراقى ڕێگرى لە یەکێک لە کەسوکارەکانى ئەنفالکرد کە ئاڵاى کوردستانى لە مل بوو.\nڤیدیۆى ساتەوەختى ڕێگرى لە ئاڵاى کوردستان:


په‌رله‌مان چه‌ند بڕیار و راسپارده‌یه‌کى له‌باره‌ى شارى دووزخورماتوو و خه‌ڵکه ئاواره‌که‌ى په‌سند کرد\nپه‌رله‌مانى کوردستان چه‌ند بڕیار و راسپارده‌یه‌کى له‌باره‌ى ره‌وشى شارى دووزخورماتوو و خه‌ڵکه ئاواره‌که‌ى په‌سند کرد\nهه‌موارى دووه‌مى پیاده‌کردنى یاساى به‌کرێدانى خانووبه‌ره به‌کۆى ده‌نگ په‌سند کرا\nپێشنیوه‌رۆى رۆژى 6 ى کانوونى یه‌که‌مى 2017، په‌رله‌مانى کوردستان به‌سه‌رۆکایه‌تیى د.جه‌عفه‌ر ئیبراهیم ئێمینکى، جێگرى سه‌رۆکى په‌رله‌مان و بێگه‌رد دڵشاد تاڵه‌بانی، سکرتێرى په‌رله‌مان، دانیشتنى ژماره (2)ى ئاساییى خولى پایزه، ساڵى چواره‌م له خولى چواره‌مى هه‌ڵبژاردنى ئه‌نجامدا.\nسه‌ره‌تا سه‌رۆکى په‌رله‌مان به‌رنامه‌ى کارى دانیشتنه‌که‌ى خوێنده‌وه که له چوار خاڵ پێکهاتبوو، خاڵى یه‌که‌مى تایبه‌تبوو به خوێندنه‌وه‌ى یه‌که‌م بۆ ئه‌م پرۆژه یاسایانه: پڕِۆژه یاساى هه‌موارى یاساى هاتووچۆى ژماره (86)ى ساڵى 2004 له هه‌رێمى کوردستان-عێراق. پڕِۆژه یاساى ئه‌نجوومه‌نى کاروبارى پێکهاته‌کان له هه‌رێمى کوردستان-عێراق و پڕِۆژه یاساى ده‌سته‌ى یه‌که پزیشکییه تایبه‌ته‌کان له هه‌رێمى کوردستان-عێراق و پڕِۆژه یاساى هه‌موارى پێبژاردن (الغرامات) له یاساى سزاکانى عێراقى ژماره (111)ى ساڵى 1992ى هه‌موارکراو. پڕِۆژه یاساى ئه‌نجوومه‌نى پزیشکى له هه‌رێمى کوردستان-عێراق. پڕِۆژه یاساى به‌رکارکردنى یاساى هه‌موارى بیسته‌مى یاساى میلاکات ژماره (20)ى ساڵى 1960ى هه‌موارکراو. پڕِۆژه یاساى زیاده‌ڕۆیى له‌سه‌ر موڵکى ده‌وڵه‌ت له‌گه‌ڵ پڕِۆژه یاساى هه‌موارکردنه‌وه‌ى یاساى به‌ره‌نگاربوونه‌وه‌ى خێزان له توندوتیژى ژماره (8)ى ساڵى 2011 له هه‌رێمى کوردستان-عێراق.\nخاڵى دووه‌میش تایبه‌تبوو به‌گفتوگۆکردنى پڕۆژه یاساى هه‌موارى دووه‌مى پیاده‌کردنى یاساى به‌کرێدانى خانووبه‌ره ژماره (87)ى ساڵى 1979ى هه‌موارکراو، به‌پێى مادده‌کانى (75،74،72) له په‌یرَه‌وى ناوخۆى په‌رله‌مانى کوردستان ژماره (1)ى ساڵى 1992ى هه‌موارکراو. خاڵى سێیه‌میش گفتوگۆیه‌کى کراوه له‌سه‌ر ره‌وشى شارى دووزخورماتوو و گوزه‌رانى دانیشتووانه کورده‌که‌ى که ئێستا ئاواره‌ى ناوچه‌کانى کوردستان بوون، له‌سه‌ر داواى ژماره‌ى یاساییى ئه‌ندامانى په‌رله‌مانى کوردستان به‌پێى خاڵى 2/بڕگه‌ى دووه‌م له مادده‌ى (54) له په‌یرَه‌وى ناوخۆى په‌رله‌مانى کوردستان ژماره (1)ى ساڵى 1992ى هه‌موارکراو.\nدوا خاڵیش بریتیبوو له دانان و ئالوگۆڕکردنى ئه‌و ئه‌ندامه به‌ڕێزانه له لیژنه هه‌میشه‌ییه‌کانى په‌رله‌مانى کوردستان، به‌پێى مادده‌ى (44) له په‌یرَه‌وى ناوخۆى په‌رله‌مانى کوردستان ژماره (1)ى ساڵى 1992ى هه‌موارکراو:\n1 – زیادکردنى ئه‌ندامى په‌رله‌مان به‌ڕێز (ئه‌یوب عه‌بوڵا ره‌سول) بۆ سه‌ر لیژنه‌ى (کشتوکاڵ و ئاژه‌ڵدارى و ئاودێرى و به‌نداوه‌کان).\n2 – پێشچاوخستنى ده‌ستله‌کارکێشانه‌وه‌ى ئه‌ندامى په‌رله‌مان به‌ڕێز (به‌هزاد ده‌روێش ده‌روێش) له لیژنه‌ى (ئاوه‌دانکردنه‌وه و نیشته‌جێکردن و هاوچه‌رخکردنى لادێ) و زیادکردنى به‌ڕێزیان بۆ سه‌ر لیژنه‌ى (کاروبارى کۆمه‌ڵگه‌ى مه‌ده‌نی).\n3 - پێشچاوخستنى ده‌ستله‌کارکێشانه‌وه‌ى ئه‌ندامى په‌رله‌مان به‌ڕێز (به‌هار عه‌بولڕه‌حمان محه‌مه‌د) له لیژنه‌ى (کاروبارى کۆمه‌ڵگه‌ى مه‌ده‌نی) و زیادکردنى به‌ڕێزیان بۆ سه‌ر لیژنه‌ى (مافى مرۆڤ).\n4 - پێشچاوخستنى ده‌ستله‌کارکێشانه‌وه‌ى ئه‌ندامى په‌رله‌مان به‌ڕێز (شیلان جه‌عفه‌ر عه‌لی) له لیژنه‌ى (کاروبارى کۆمه‌ڵایه‌تى و منداڵ و خێزان) و زیادکردنى به‌ڕێزیان بۆ سه‌ر لیژنه‌ى (پێشمه‌رگه و کاروبارى شه‌هیدان و قوربانییانى جینۆساید و زیندانییانى سیاسی) له شوێنى ئه‌ندامى ده‌ستله‌کارکێشاوه به‌ڕێز (ئارى هه‌رسین) له لیژنه‌ى ناوبراو.\n5 - زیادکردنى ئه‌ندامى په‌رله‌مان به‌ڕێز (مسته‌فا ئه‌حمه‌د حه‌مه‌د) بۆ سه‌ر لیژنه‌ى (ئه‌وقاف و کاروبارى ئاینی).\n6 - زیادکردنى ئه‌ندامى په‌رله‌مان به‌ڕێز (گۆران مه‌حمود ئیسماعیل) بۆ سه‌ر لیژنه‌ى (وه‌رزش و لاوان) و لیژنه‌ى (پیشه‌سازى و وزه و سه‌رچاوه سروشتییه‌کان).\nبه‌ر له‌خستنه‌رووى به‌رنامه‌ى کارى دانیشتنه‌که، له‌سه‌ر پێشنیازى سه‌رۆکایه‌تى په‌رله‌مان، ئاڵوگۆر له‌ریزبه‌ندى هه‌ردوو خاڵى دووه‌م و چواره‌م کراو جێگۆرکێى بۆ شوێنى یه‌کدى پێکراو ئه‌م داوایه‌ش به‌زۆرینه‌ى ده‌نگ په‌سندکرا.\nخاڵى یه‌که‌مى به‌رنامه‌ى کار که تایبه‌تبوو به‌خوێندنه‌وه‌ى یه‌که‌مى هه‌شت پرۆژه یاسا، دواى ئه‌وه‌ى له‌لایه‌ن لیژنه‌ى یاساییه‌وه به‌جیا خوێندنه‌وه‌یان بۆ کرا که بریتیبوون له (پڕۆژه یاساى هه‌موارى یاساى هاتووچۆى ژماره (86)ى ساڵى 2004 له هه‌رێم وپڕۆژه یاساى ئه‌نجوومه‌نى کاروبارى پێکهاته‌کان و پڕۆژه یاساى ده‌سته‌ى یه‌که پزیشکییه تایبه‌ته‌کان له وپڕۆژه یاساى هه‌موارى پێبژاردن (الغرامات)، له یاساى سزاکانى عێراقى ژماره (111)ى ساڵى 1992ى هه‌موارکراو و پڕِۆژه یاساى ئه‌نجوومه‌نى پزیشکى و پڕۆژه یاساى به‌رکارکردنى یاساى هه‌موارى بیسته‌مى یاساى میلاکات ژماره (20)ى ساڵى 1960ى هه‌موارکراو و پڕِۆژه یاساى زیاده‌ڕۆیى له‌سه‌ر موڵکى ده‌وڵه‌ت له‌گه‌ڵ پڕۆژه یاساى هه‌موارکردنه‌وه‌ى یاساى به‌ره‌نگاربوونه‌وه‌ى خێزان له توندوتیژى ژماره (8)ى ساڵى 2011 له هه‌رێمى کوردستان-عێراق)، له‌لایه‌ن سه‌رۆکایه‌تیى په‌رله‌مانیشه‌وه به‌پێى تایبه‌تمه‌ندیى پرۆژه یاساکان هه‌ریه‌که‌یان ئاراسته‌ى لیژنه‌ى یاسایى و لیژنه په‌یوه‌ندیداره‌کان و په‌رله‌مانتاران کرا بۆ ئه‌نجامدانى رێککاره یاساییه‌کانی.\nخاڵى دووه‌میش تایبه‌تبوو به دانان و ئالوگۆڕکردنى ژماره‌یه‌ک له‌په‌رله‌مانتاران له لیژنه هه‌میشه‌ییه‌کانى په‌رله‌مانى کوردستان، به‌پێى مادده‌ى (44) له په‌یرَه‌وى ناوخۆى په‌رله‌مانى کوردستان ژماره (1)ى ساڵى 1992ى هه‌موارکراو، دواى ئه‌وه‌ى به‌جیا هه‌ره‌یه‌که‌یان خرایه‌روو، به‌جیا خرانه ده‌نگدانه‌وه‌و به‌زۆرینه‌ى ده‌نگى په‌رله‌مانتاران په‌سندکران.\nسه‌باره‌ت به‌خاڵى سێیه‌می، بریتیبوو له گفتوگۆیه‌کى کراوه له‌سه‌ر ره‌وشى شارى دووزخورماتوو و گوزه‌رانى دانیشتووانه کورده‌که‌ى که ئێستا ئاواره‌ى ناوچه‌کانى کوردستان بوون، له‌سه‌ر داواى ژماره‌ى یاساییى ئه‌ندامانى په‌رله‌مانى کوردستان پێشکشه‌کرابوو. له‌لایه‌ن سه‌رۆکایه‌تى په‌رله‌مانى کوردستانه‌وه ده‌رگاى گفتوگۆ کرایه‌وه‌و سه‌ره‌تا نامه‌ى ئیداره‌ى خورماتوو بۆ په‌رله‌مانتاران خوێندرایه‌وه که تێیدا ره‌وشى ئاواره‌کان و پێشڵکارییه‌کانى ده‌رهه‌ق به‌خه‌ڵکه کراون له‌گه‌ڵ پێشنیازکردنى هاوکاریکردنى خه‌ڵکه‌که‌و گه‌راندنه‌وه‌یان باسکرابوون. هه‌ر له‌وچوارچێوه‌یه‌شدا له‌لایه‌ن هه‌ردوو لیژنه‌ى ناوچه کوردستانییه‌کانى ده‌ره‌وه‌ى ئیداره‌ى هه‌رێم و لیژنه‌ى مافى مرۆڤ، راپۆرتى تایبه‌ت به‌خستنه‌رووى راستییه‌کان و پیشاندانى به‌ڵگه‌و دۆکیومێنتى پێویست له‌باره‌ى پێشڵکارییه‌کان و قوربانیان بۆ په‌رله‌مانتاران خرانه‌روو. هه‌روه‌ها ژماره‌یه‌ک زۆریش له‌نوێنه‌رانى لیست و فراکسیۆنه‌کان وپێکهاته‌کانى په‌رله‌مان وپه‌رله‌مانتاران پێشنیازو هه‌ڵوێستییان له‌باره‌ى ئه‌و رووداوانه‌ى دووز خورماتوو ده‌ربڕی.\nپاشان سه‌رۆکایه‌تیى په‌رله‌مان بۆ ماوه‌یه‌کى کاتى دانیشتنه‌که‌ى هه‌ڵپه‌سارد، بۆ ئه‌وه‌ى به‌شداربن له‌کردنه‌وه‌ى پێشانگه‌ى تایبه‌ت به نیشاندانى به‌ڵگه‌و دۆکیومێنته‌کان له‌باره‌ى تاوانه‌کانى به‌شێک له‌ملیشییاکانى حه‌شدى شه‌عبى که‌ده‌رهه‌ق به‌خه‌ڵکى ناوچه‌که ئه‌نجامدراون له ته‌لارى په‌رله‌مان به‌ئاماده‌بوونى نوێنه‌رانى حکومه‌تى هه‌رێم و ژماره‌یه‌ک له‌نوێنه‌رانى وڵاتان که کۆنسوڵگه‌رییان له‌هه‌ولێر هه‌یه پێشانگه‌که کرایه‌وه.\nدواتر له‌به‌شى دووه‌مى دانیشتنه‌که‌شدا، دواى وه‌رگرتنى راوبۆچوونى په‌رله‌مانتاران له‌باره‌ى رووداوه‌کانى خورماتوو، سه‌رۆکایه‌تیى په‌رله‌مان هه‌ردوو لیژنه‌کانى ناوچه کوردستانییه‌کانى ده‌ره‌وه‌ى ئیداره‌ى هه‌رێم و لیژنه‌ى مافى مرۆڤ راسپارد بۆ پوختکردنه‌وه‌و جێکردنه‌وه‌ى داواکارییه‌کانى ئیداره‌ى خورماتوو و خه‌ڵکى ناوچه‌که‌و گفتوگۆکانى په‌رله‌مانتاران له‌چوارچێوه‌ى چه‌ند بڕیارو راسپارده‌یه‌ک پوخت بکه‌نه‌وه.\nپاشان سه‌رۆکایه‌تیى په‌رله‌مان به‌رده‌وامى به‌دانیشتنه‌که‌دا و دواخاڵى به‌رنامه‌ى کاریش خرایه‌روو، که تایبه‌تبوو به‌گفتوگۆکردنى پڕِۆژه یاساى هه‌موارى دووه‌مى پیاده‌کردنى یاساى به‌کرێدانى خانووبه‌ره ژماره (87)ى ساڵى 1979ى هه‌موارکراو، به‌پێى مادده‌کانى (75،74،72) له په‌یرَه‌وى ناوخۆى په‌رله‌مانى کوردستان ژماره (1)ى ساڵى 1992ى هه‌موارکراو. دواى خوێندنه‌وه‌ى ئه‌سڵى پرۆژه یاسکه‌و راپۆرتى هاوبه‌شى لیژنه‌ى یاسایى و شاره‌وانییه‌کانى په‌رله‌مان، برگه‌و مادده‌کانى ئه‌م پرۆژه یاسایه بۆ په‌رله‌مانتاران خوێندرانه‌وه‌و راپۆرتى هاوبه‌ش بووه بنه‌ماى ده‌نگدان و گفتوگۆکان.\nبه‌پێى راپۆرتى هاوبه‌شى لیژنه‌ى یاسایى و شاره‌وانییه‌کانى په‌رله‌مان، پڕۆژه یاساى هه‌موارى دووه‌مى پیاده‌کردنى یاساى به‌کرێدانى خانووبه‌ره ژماره (87)ى ساڵى 1979ى هه‌موارکراو له هه‌شت مادده پێکهاتبوو. مادده‌ى یه‌که‌مى تایبه‌تبوو به هه‌موارى مادده‌ى سێیه‌م له یاساى به‌کرێدانى خانووبه‌ره ژماره (87)ى ساڵى 1979ى هه‌موارکراو و باس له‌شێوازى گرێبه‌سته‌کان ده‌کات و هیچ گۆرانکارییه‌کى ئه‌وتۆى تێدا نه‌کراو به‌زۆرینه‌ى ده‌نگ په‌سندکرا. مادده‌ى دووه‌میش تایبه‌تبوو به‌ئه‌رکى دادگاکان له یه‌کلاکردنه‌وه‌ى دۆسییه‌کان به‌پێى مادده‌ى یه‌که‌مى پرۆژه‌که‌و ئه‌مه‌ش وه‌کو خۆى به‌کۆى ده‌نگ په‌سندکرا.\nمادده‌ى سێیه‌میش تایبه‌تبوو به رێککاره یاسایى و دادوه‌رییه‌کان و ئه‌مه‌ش وه‌کو خۆى په‌سندکردنى به‌کۆى ده‌نگ بوو. مادده‌ى چواره‌میش تایبه‌تبوو به‌دیاریکردنى رێژه‌ى وه‌رگرتنى کرێیه‌کان و وه‌کو خۆى به‌زۆرینه‌ى ده‌نگ په‌سندکرا.\nمادده‌کانى پێنجه‌م تا هه‌شته‌مى پرۆژه‌که‌ش تایبه‌تبوو به‌حوکمه کۆتاییه‌کان له‌گه‌ڵ هۆکاره‌کانى ده‌رچوون و به‌جیا ده‌نگدانه‌وه‌و به‌کۆى ده‌نگ په‌سندکران و دواتر کۆى پرۆژه یاساکه خرایه‌ده‌نگدانه‌وه‌و ئه‌ویش به‌کۆى ده‌نگ په‌سندکرا.\nدواى ته‌واوبوونى خاڵه‌کانى به‌رنامه‌ى کاریش، هه‌ردوو لیژنه‌کانى ناوچه کوردستانییه‌کانى ده‌ره‌وه‌ى ئیداره‌ى هه‌رێم و لیژنه‌ى مافى مرۆڤ کۆى داواکارییه‌کانى ئیداره‌ى خورماتوو و خه‌ڵکى ناوچه‌که‌و گفتوگۆکانى په‌رله‌مانتاران له‌چوارچێوه‌ى چه‌ند بریارو راسپارده‌یه‌ک پوختکردوه، که له‌هه‌شت خاڵ پێکهاتبوو تێیدا هاتووه: پێویسته لیژنه‌یه‌کى لێکۆڵینه‌وه‌ى تایبه‌ت به‌رووداوه‌کانى 16ى ئۆکتۆبه‌رو رۆژانى دوایى که له‌خورماتوو روویداون دروست بکرێت و پێویسته حکومه‌تى هه‌رێم بودجه‌یه‌کى تایبه‌ت ته‌رخان بکات بۆ دابینکردنى پێداویستییه‌کانى خه‌ڵکى ئاواره‌بووى ناوچه‌که‌و قوربانیانیش به‌شه‌هید هه‌ژمار بکرێن و هه‌روه‌ک په‌رله‌مان حکومه‌تى هه‌رێم راده‌سپێرێت بۆ کۆکردنه‌وه‌ى به‌ڵگه‌و دۆکیومێنتکردنى سه‌رجه‌م تاوانه‌کان و ناردنیان بۆ کۆمه‌ڵگاى نێوده‌وڵه‌تى و یوئێن. له‌خاڵێکى دیکه داوا له‌حکومه‌تى هه‌رێم ده‌کات سکالا دژ به‌تاوانه‌کان به‌پێى مادده ده‌ستوورییه‌کان له‌مه‌حکه‌مه‌ى ئیتیحادى تۆمار بکات و هه‌روه‌ک داواش له‌نه‌ته‌وه یه‌کگرتووه‌کان ده‌کات به‌هاناى ئاواره‌کان بچن و رێگه به‌مانه‌وه‌ى هێزه‌کانى حه‌شدى شه‌عبى نه‌درێت و ئیداره‌ى هاوبه‌ش دروست بکرێت بۆ به‌رێوه‌بردنى ئه‌و ناوچانه.\nهه‌روه‌ها په‌رله‌مانى کوردستان داوا له‌حکومه‌تى عیراقى ده‌کات کۆتایى به‌و پێشلکاریى و تاوانانه بهنێت و سه‌رجه‌م ئه‌و بریاره کارگێڕییانه‌شى دواى ئه‌م رووداوانه دراون هه‌ڵبوه‌شێندرێنه‌وه.\nئه‌م راسپارده‌و بریارانه‌ى په‌رله‌مان که له‌هه‌شت خاڵ پێکهاتبوون، به‌جیا خرانه ده‌نگدانه‌وه‌و په‌سند کران.\nمیوانی ماڵپەڕ : 1037


لە دوو ساڵی تەمەنی كابینەی نۆدا 709 مێگاوات كارەبا زیادی كردووە\n:: PM:09:07:13/10/2021 \nئەوەی كابینەی نۆی حكوومەتی هەرێمی كوردستان لەوانەی پێش خۆی جیا دەكاتەوە، كاروانی ئاوەدانكردنەوە و زیادكردنی خزمەتگوزارییە سەرەكییەكانە، وەك ئاو و كارەبا و دابینكردنی سووتەمەنی، جیا لە جێبەجێكردنی پڕۆژە ستراتیجییەكان، لەو ناوەدا وەزارەتی كارەبا ئاماژە دەكات كە لە دوو ساڵی تەمەنی كابینەی نۆدا، بڕی 709 مێگاوات كارەبا زیاد كراوە.\nژمارەی هاوبەشانی كارەبا لە 1.5 ملیۆنەوە بۆ زیاتر لە 1.7 ملیۆن بەشدار زیادی كردووە\nبەپێی ئەوەی لە ماڵپەڕی وەزارەتەكەدا بڵاو كراوەتەوە، لە دوو ساڵی یەكەمی تەمەنی كابینەی نۆدا، بڕی بەرهەمهێنانی كارەبا لە 2683 مێگاواتەوە بۆ 3392 مێگاوات بەرز بووەتەوە، كە دەكاتە 709 مێگاوات زیادی كردووە.\nكاتەكانی پێدانی كارەبایش لە 13:57 سەعاتەوە بۆ 17:20 سەعات زیادی كردووە، كە دەكاتە 3:23 سەعات زیادی كردووە، هەر لەم دوو ساڵەدا ژمارەی هاوبەشانی كارەبا لە 1.5 ملیۆنەوە بۆ زیاتر لە 1.7 ملیۆن بەشدار زیادی كردووە.


ژنان، “حیجابی زۆرەمڵی” و بەڵای “گەشتی ئیڕشاد” لە وەرزی گەرمای ساڵدا – کوردستان و کورد\nژنان، “حیجابی زۆرەمڵی” و بەڵای “گەشتی ئیڕشاد” لە وەرزی گەرمای ساڵدا\nبەرواری بڵاو کردنەوە 2019/07/21\nیەکێک لەو کێشانەی ژنان لە ئێران لە وەرزی گەرمادا بەرەوڕووی دەبنەوە، “گەشتی ئیڕشاد”و بیانوو پێگرتنی ناوەندە ئەمنیەتییەکانن لەسەر مەسەلەی خۆداپۆشین.\nکۆماری ئیسلامیی ئێران هەر لەسەرەتای دامەزرانییەوە هەوڵی دا ئێرانی دوای شۆڕش وەها دروست بکرێتەوە کە پێناسەی وڵاتێکی تەواو “ئیسلامی” وەربگرێ و سەرەڕای ئەوەی ئەمە پێچەوانەی ویست و داخوازیی گشتیی خەڵکی ئێران بوو؛ بەڵام بە زەبری چەک و سەرکوت سەپاندنی و کردنی بە یاسا. ئەوەش ئەم “یاسا”گەلەی پێشێل کردبێ سزا دراوە. حیجابی زۆرەملێ یەک لەوانە.\nهێشتا مانگێک لەسەر کەوتنی شۆڕشی گەلانی ئێران ڕانەبردبوو لە ئایەتوڵڵا خومەینی لە کۆبوونەوەی لەنێو مەلاکانی شاری “قوم”دا ڕایگەیاند کە ژنان دەبێ خۆیان داپۆشن و بە حیجابی ئیسلامییەوە بێنە دەرێ و لە شوێنە ئیداری و گشتییەکاندا دەربکەون. ئەم قسانەی خومەینی کە وەک فیتوا و بڕیار و پاشان قانوونی حکومەتی چاوی لێکرا، بوو بەهۆی چەند سەرهەڵدانێکی ژنان کە پێیان وابوو بەشیان بە سەرکەوتنی شۆڕشەوە هەیە و دەبێ ئەوانیش مافەکانیان بەڕەسمی بناسرێ. ئەوان دەیانگوت حیجاب بابەتێکی تاکایەتییە و ناکرێ سووکایەتی بە کەسێک بکرێ یان بەگژیدا بچییەوە هەر لەبەر ئەوەی سەری دانەپۆشیوە، وە خۆداپۆشینیش بە مانای پاکی نایە. خۆپیشاندانەکانی ژنان سەرکوت کران، بەرەبەرە ڕێ لە ژنانی سەرڕووت گیرا لە شوێنە گشتییەکان دەربکەون و هەر ژنێک لە ئیدارە دەوڵەتییەکاندا بە چارشێو و سەرپۆشەوە نەچووبایە سەر کارەکەی وەدەر دەنرا و ئیدی لەو کاتەوە حیجابی زۆرەملێ بۆتە کوتکێک کە بەردەوام پێی لەسەری ژنان دەدرێ.\nحیجابی زۆرەملێ وەک نموونەی هەرە دیاری توندوتیژیی حکوومەتی بووەتە بێ مافییەکی گشتی بۆ ژنان. وەک باسکرا بە هەزاران ژن لە سۆنگەی دژایەتییان لەگەڵ ئەم بڕیارە کارەکانیان لەدەست دا، مەرجی وەرگرتنی زۆر لە هەل و دەرفەتە کارییەکان بە خۆداپۆشینی ژنان بەسترایەوە و پاشان ئەم توندوتیژییە لە هەموو ڕەهەندەکانی ژیانی ژناندا چەسپێندرا.\nخۆداپۆشینی ژنان بەڵام سەرەڕای چوار دەیە سیاسەتی سەرکوت و خەرجکردنی ساڵانە سەدان میلیارد تمەن بۆ بەناو “فەرهەنگسازی” بۆ بڕەودان بە حیجاب، لای ژنان هەروا شتێکی نامۆ و داسەپاوە. ژنان لە هەر دەرفەتێک کەلک وەردەگرن بۆوەی لە دژی بوەستنەوە و بۆ ئەوەش تا ئێستا زۆر ڕێگەیان بڕیوە. ئەم پێشکەتنانەش لە چەند دیمەن و ڕەهەندێکدا بەڕوونی دەبیندرێن کە دەکرێ وەک سەنگەری مقاومەت و پاشەکشەکردن بە فەرهەنگی داسەپاوی دەسەڵات وێنای بکەین، وەک: ژنان و بڕەودان بە فەرهەنگی دووچەرخەسواری، ژنان و شاخەوانی، شان و ئاژووتنی ئوتومبیل و فڕێدانی لەچکە و سەرپۆشەکانیان، ژنان و ڕووتێکردنی زیاتر لە وەرزش و، ژنان و ئازادی نواندنیان لە مێترۆکاندا و…\nهەوڵەکانی ژنان بۆ بەرەنگاربوونەی حیجابی زۆرەملێ ڕێک بەرەوڕووبوونەوەیە لەگەڵ فەرهەنگ و کولتووری سیاسی و کۆمەڵایەتیی دەسەڵات. ژنانی ئێران نایانەوێ کۆیلە بن و ماف و ئازادییەکانیان لێ زەوت بکرێ و بۆ ئەوەش ئامادەن تێچووی زۆر و قورسی گیران و کەوتنە بەندیخانەش بدەن.\nڕۆژی ٨ مارس، هەوڵدانی بەردەوامە بۆ یەکسانی و بەرابەری


وجعلنا سراجاً وهاجاً –\nPosted date: شوبات 11, 2013 In: بابەتەكانمان, فیزیا و گه‌ردوونی\n1195 جار ئه‌م بابه‌ته خوێندراوه‌ته‌وه\nخوای گەورە دەفەرموێت: (وَجَعَلْنَا سِرَاجًا وَهَّاجًا * وَأَنْزَلْنَا مِنَ الْمُعْصِرَاتِ مَاءً ثَجَّاجًا) [النبأ: 13-14]\nخوای گەورە باس لە یەكێك لە نیعمەتەكانی خۆی دەكات كە بەخشیویەتی بە بەندەكانی ، وەك ئەو زەویەی كە بۆی كردووین بە لانكە، وە ئەو شاخانەی كە چەقاندویەتی بۆ جێگیركردنی زەوی و پێدانی هاوسەنگی، هەروەها باسی نیعمەتی شەووڕۆژی بۆكردووین.\nباسی نیعمەتێكی گرنگی بۆ كردووین كە بۆ ژیانی سەر زەوی زۆر پێویستە ئەویش ڕۆژە و ناوی ناوە بە “سراج الوهاج”\nلە ڕاڤەی ئەمەدا زانایان دەلێن: مەبەست لە “السراج” ڕۆژە، لێرەدا بەواتای دروستكراو دێت، “الوهاج” كۆكردنەوەی ڕوناكی و گەرمی یەو پاشان پەخشكردنەوەی.\nزانایان بۆیان دەركەوت كە خۆر یەكێكە لە ئەستێرەكانی ئەم بونەوەرە، بریتی یە لە گڵۆپێك و بە سوتەمەنی نەوەوی كاردەكات، ئەمەش لە ئەنجامی كارلێك كردنی هایدرۆجین و یەك گرتنی گەردیلەكانی، لە ئەنجامدا گەردیلەی هیلیۆم دروست دەبێت و ئەویش ووزەی گەرمی دەردەكات.\nكڵپە و گەرمی خۆر دەگاتە ئاستێك كە درێژیی بەرز بونەوەی لەسەر ڕووەكەیەوە دەگاتە سەدان هەزار كیلۆمەتر، بەم هۆیەوە ئەندازەیەكی زۆر لە گەرمی و ووزەی لێ دەردەچێت، لە هەر چركەیەكدا ڕۆژ زیاتر لە 4 ملیۆن تەن لە مادە دەسوتێنێ، كە هەمووی دەبێتە گەرمی و ووزە و تیشك بە هەموو جۆرەكانیەوە.\nلە ڕوانگەی ئەوەی كە بیستمان و ئەوەی كە بینیمان لە ئایەتە قورئانیەكە و لە زانستی نوێدا، ناوی ناونانی خۆر بە السراج زۆر لە جێگەی خۆیدایە ، كە ئەمەش بەڵگەیەكی تری ئیعجازی قورئانە و لەلایەن خوای گەورە هاتۆتە خوار